Διερωτάται σε άρθρο της η διαδικτυακή έκδοση της ιταλικής εφημερίδας Corriere della Sera: <em><strong>«Γιατί η Ελλάδα έχει τόσο λίγους νεκρούς και κρούσματα;»</strong> </em>

Αμέσως μετά, υπογραμμίζει ότι λόγω της οικονομικής κρίσης και παρά τις περικοπές στο σύστημα υγείας, η Ελλάδα είναι μια από τις χώρες που αντέδρασαν καλύτερα στην κρίση του κορωνοϊού.

Όπως γράφει:
<p style="text-align: center;"><em><strong>«ο πρωθυπουργός Κυριακός Μητσοτάκης ήταν προσεκτικός και ταπεινός. Aυτή την φορά, η Ελλάδα δίνει μαθήματα στην βόρεια Ευρώπη».</strong></em></p>
Η Iταλική εφημερίδα προσθέτει ότι η Ελλάδα δεν έχασε χρόνο περιμένοντας να καταγραφούν θάνατοι, αλλά έκλεισε αμέσως τα σχολεία και απαγόρευσε τις δημόσιες εκδηλώσεις, με μια λύση <em><strong>«α λα ιταλικά».</strong></em>

Kαι εξηγεί η ιταλική εφημερίδα:
<p style="text-align: center;"><em><strong>«Μια λύση η οποία υιοθετήθηκε και από όλες τις άλλες ευρωπαϊκές χώρες, όταν όμως ο αριθμός των κρουσμάτων ήταν πλέον υπερβολικά υψηλός για να περιοριστεί. Περιορίστηκε έγκαιρα η διάδοση της ασθένειας από τους προσκυνητές που είχαν επιστρέψει απ' τους 'Αγιους Τόπους. Αλλά τα εύσημα πρέπει να δοθούν κυρίως στους Έλληνες, οι οποίοι, χωρίς να δουν κόσμο να πεθαίνει γύρω τους, στάθηκαν ικανοί να σεβαστούν τους κανόνες συμπεριφοράς που έθεσε η κυβέρνηση».</strong></em></p>
Kαι καταλήγει η Corriere Della Sera.
<p style="text-align: center;"><em><strong>«Κάποιοι παρατηρητές λένε ότι ο περιορισμός της ασθένειας ήταν πιο εύκολος, διότι η Ελλάδα δεν είναι εξαιρετικά πυκνοκατοικημένη. Αλλά στην πραγματικότητα, στην Αθήνα και στις άλλες μεγάλες πόλεις, ο κόσμος συχνάζει μαζικά στα καφέ, όπως και ίσως περισσότερο από κάθε άλλη ευρωπαϊκή πόλη».</strong></em></p>
ΠΗΓEΣ: ΑΠΕ-ΜΠΕ - Corriere Della Sera.- Sigmalive
<div class="fullwidth-banner clearfix top--banner--wrap--mobile">
<div class="widebanner widebanner_mobile"></div>
</div>
<div class="articlesocial_bottom clearfix">
<ul>
 	<li class="social fb"></li>
</ul>
</div>