Όπως ανακοίνωσε σήμερα ο κ. Σωτήρης Τσιόδρας γραπτώς , έχουν εντοπιστεί 18 νέα κρούσματα του COVID 19. Τα 11 αφορούν σε γνωστή συρροή κρουσμάτων και τα δύο έλεγχο επαναπατρισθέντων.

Στους 173 παραμένει ο αριθμός των θυμάτων στην Ελλάδα, καθώς το τελευταίο 24ωρο δεν καταγράφηκε άλλη απώλεια.

Ο συνολικός αριθμός κρουσμάτων φθάνει πλέον στα 2.903, εκ των οποίων το 55,2% αφορά άνδρες. Από αυτά, 627 (21,6%) θεωρούνται σχετιζόμενα με ταξίδι από το εξωτερικό και 1.645 (56,7%) είναι σχετιζόμενα με ήδη γνωστό κρούσμα.

Διασωληνωμένοι σε ΜΕΘ είναι 17 ασθενείς. Η διάμεση ηλικία τους είναι 70 ετών. Τέσσερις (23,5%) είναι γυναίκες, ενώ το 82,4% έχει υποκείμενο νόσημα ή είναι ηλικιωμένοι 70 ετών και άνω. Από τις ΜΕΘ έχουν εξέλθει 102 ασθενείς.

Από τα θύματα 52 ήταν γυναίκες (30,1%). Η διάμεση ηλικία των θανόντων ήταν τα 76 έτη και το 94,8% είχε κάποιο υποκείμενο νόσημα ή/και ηλικία 70 ετών και άνω.

Έχουν συνολικά ελεγχθεί 166.245 κλινικά δείγματα.