<p style="text-align: center;"><em><strong>Θετική θα είναι η 7η αξιολόγηση</strong></em></p>
<p style="text-align: center;"><em><strong>Oλοκληρώθηκε η συνάντηση του επικεφαλής του Ευρωπαϊκού Μηχανισμού Σταθερότητας (ESM) Κλάους Ρέγκλινγκ με τον υπουργό Οικονομικών Χρήστο Σταϊκούρα για την 7η αξιολόγηση.</strong></em></p>
<img class="size-full wp-image-8138 alignleft" src="https://www.ny-greeks.com/wp-content/uploads/2020/09/ESM-Regling.jpg" alt="" width="220" height="286" />Όπως μαθαίνουμε από τις δηλώσεις της Κυβέρνησης, η Ελλάδα έκλεισε όλες τις εκκρεμότητες για δράσεις που σχετίζονται με την επιχειρηματικότητα, τις επενδύσεις, το πτωχευτικό δίκαιο και τη ψηφιακή διακυβέρνηση.

Ο Κλάους Ρέγκλινγκ (Φωτογραφία αριστερά) από την πλευρά του, χαιρέτησε τις πρόσφατες ανακοινώσεις της κυβέρνησης για μείωση της εισφοράς αλληλεγγύης αλλά και των ασφαλιστικών εισφορών λέγοντας ότι:
<p style="text-align: center;"><em><strong>«είναι προς της σωστή κατεύθυνση δεδομένων και των συνθηκών (πανδημία)...Tο γεγονός ότι είναι προσωρινά αποτελεί μια σωστή προσέγγιση.»</strong></em></p>
O <em>επικεφαλής του Ευρωπαϊκού Μηχανισμού Σταθερότητας π</em>αραδέχθηκε ότι, η Ελλάδα αντιμετωπίζει μία τριπλή πρόκληση στο μεταναστευτικό (ειδικά μετά τη φωτιά στη Μόρια), στο υγειονομικό λόγω COVID 19, και στο γεωπολιτικό πεδίο (ελληνοτουρκικά). Εξαιτίας αυτών των τριών λόγων όπως είπε ο Ρέγκλινγκ, o κρατικός προϋπολογισμός θα επιστρέψει σε πρωτογενές έλλειμμα , αντί για πλεόνασμα. Δεν παρέλειψε ωστόσο να επισημάνει ότι κάποια στιγμή θα πρέπει να ξεκινήσουν και πάλι οι προσπάθειες για δημοσιονομική πολιτική.

Ιδιαίτερη έμφαση έδωσε ο επικεφαλής του <em>Ευρωπαϊκού Μηχανισμού Σταθερότητας (ESM),</em> στην ανάγκη για δραστική μείωση των ληξιπρόθεσμων οφειλών του δημοσίου προς ιδιώτες και ιδιαίτερα στην καταβολή των εκκρεμών συντάξεων των οποίων η διαδικασία θα πρέπει να έχει ολοκληρωθεί μέχρι τα μέσα του 2021.

Από την πλευρά του ο υπουργός Οικονομικών Χρήστος Σταϊκούρας τόνισε ότι:
<p style="text-align: center;"><em><strong>«H κυβέρνηση θα αξιοποιήσει με σύνεση όμως, τη δημοσιονομική ευελιξία που θα υπάρξει και για το έτος 2021».</strong> </em></p>
O Yπουργός Οικονομικών ζήτησε παράλληλα και:
<p style="text-align: center;"><em><strong>«την επίδειξη έμπρακτης και αταλάντευτης αλληλεγγύης των εταίρων στις προκλήσεις που αντιμετωπίζει η χώρα το τελευταίο διάστημα.»</strong></em></p>
Ο κύριος Σταϊκούρας έκανε λόγο για <em><strong>«ένα εξωγενές σοκ»</strong></em> με αποτέλεσμα οι ευρωπαϊκές οικονομίες να συρρικνώνονται, με πρωτόγνωρους ρυθμούς. Αναφερόμενος στην ελληνική οικονομία σημείωσε ότι επιδεικνύει αξιοσημείωτες αντοχές αφού, το 1ο εξάμηνο του έτους, η ύφεση ανήλθε στο 7,9%, όταν ο αντίστοιχος μέσος όρος συρρίκνωσης στην ευρωζώνη ήταν 9%, στην Πορτογαλία 9,3%, στην Ιταλία 11,7%, στη Γαλλία 12,3% και στην Ισπανία 13,1%.