<h6 style="text-align: center;"><strong>Τρείς νεκροί από κορωνοιό, μέσα σε λίγες ώρες, είναι ο θλιβερός απολογισμός της Παρασκευής (13/11).</strong></h6>
Σύμφωνα με το Υπουργείο Υγείας της Κύπρου η τελική αιτία θανάτου και των τριών ασθενών είναι η νόσος COVID-19. Συγκεκριμένα, πρόκειται για:

*Γυναίκα ηλικίας 54 ετών, χωρίς υποκείμενα νοσήματα, η οποία νοσηλευόταν στο Γενικό Νοσοκομείο Λεμεσού.

*Άντρας ηλικίας 85 ετών, με βεβαρημένο ιατρικό ιστορικό, που νοσηλευόταν στο Γενικό Νοσοκομείο Αμμοχώστου, μετά από μεταφορά του από το Σωκράτειο Μέλαθρο Ευγηρίας.

*Άντρας ηλικίας 72 ετών, με υποκείμενα νοσήματα, που νοσηλευόταν στο Γενικό Νοσοκομείο Λευκωσίας.

Σύμφωνα με τα δεδομένα, ο συνολικός αριθμός των θανάτων με τελική αιτία τη νόσο COVID-19 ανέρχεται σε 37, 23 άντρες (62%) και 14 γυναίκες (38%), με μέσο όρο ηλικίας τα 75 έτη.

Πηγές: - Sigmalive - Υπουργείο Υγείας Κύπρου -