<h5 style="text-align: center;"><strong>Κανένα κρούσμα στην Κύπρο μετά από 1,059 εξετάσεις</strong>
Tο Υπουργείο Υγείας της Κύπρου , ανακοίνωσε την Κυριακή ότι από σύνολο 1.059 εργαστηριακών διαγνώσεων, δεν εντοπίστηκαν νέα περιστατικά της νόσου COVID 19</h5>
Αναλυτικά, διεκπεραιώθηκαν οι ακόλουθες εργαστηριακές διαγνώσεις, χωρίς τον εντοπισμό κρούσματος:
<ul>
 	<li>Από το πρόγραμμα ελέγχου 10,000 εργαζομένων που επαναδραστηριοποιήθηκαν κατά τη β’ και γ’ φάση της στρατηγικής για σταδιακή άρση των περιορισμών, ολοκληρώθηκαν 133 εργαστηριακές εξετάσεις,</li>
 	<li>Στο πλαίσιο ελέγχου επιβατών και επαναπατρισθέντων, διεκπεραιώθηκαν 511 εργαστηριακές διαγνώσεις,</li>
 	<li>Από δείγματα που λήφθηκαν από ιδιωτική πρωτοβουλία, είχαμε αποτελέσματα για 120 εργαστηριακές εξετάσεις,</li>
 	<li>Από τη διαδικασία της ιχνηλάτησης των επαφών ήδη επιβεβαιωμένων κρουσμάτων, διεκπεραιώθηκαν 8 διαγνώσεις,</li>
 	<li>Από τα Μικροβιολογικά Εργαστήρια των Γενικών Νοσοκομείων, ολοκληρώθηκαν 106 εργαστηριακές διαγνώσεις, και</li>
 	<li>Από τα δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, διεκπεραιώθηκαν 181 εργαστηριακές εξετάσεις.</li>
</ul>
Με βάση και τα σημερινά δεδομένα, ο συνολικός αριθμός των θετικών κρουσμάτων παραμένει 994.

Επιπρόσθετα, στο Γενικό Νοσοκομείο Αμμοχώστου εξακολουθεί να νοσηλεύεται ένας ασθενής με COVID-19.

&nbsp;