H HSCB στην νέα έκθεσή της, αν και διακρίνει ελαφρώς πιο θετικές προοπτικές για τον τουρισμό, προχώρησε σε υποβάθμιση των προβλέψεών της για την ελληνική οικονομία. Παρ 'όλα αυτά, η HSCB διατηρεί τη θετική της σύσταση για τις ελληνικές μετοχές και επισημαίνει ότι ουσιαστικά το μεγάλο βαρίδι για το Χρηματιστήριο Αθηνών είναι οι τράπεζες, για τις οποίες οι προκλήσεις μεγεθύνονται εν μέσω COVID 19.

Συγκεκριμένα οι αναλυτές της HSCB, υπολογίζουν ότι το δεύτερο τρίμηνο του  2020, το ελληνικό ΑΕΠ έκανε βουτιά 12% και στο σύνολο του έτους θα συρρικνωθεί κατά 8,2%. Η προηγούμενη εκτίμηση έκανε λόγο για ύφεση 8,6% στο τρίμηνο και 6% κατά το 2020.

Για ακόμη μία φορά επικροτούν την έγκαιρη και αποφασιστική δράση της Eλληνικής κυβέρνησης, που έβαλε φρένο στην εξάπλωση του COVID 19, ενώ αναφέρουν ότι από τον Μάιο άρχισε η σταδιακή χαλάρωση των περιοριστικών μέτρων.

<strong>Όσον αφορά στον τουρισμό</strong> υπολογίζεται ότι θα έρθει αντιμέτωπος με πτώση 50% στα έσοδα φέτος στο αισιόδοξο σενάριο- εφόσον δηλαδή δεν έχουμε έξαρση κρουσμάτων και νέες απαγορεύσεις. Το μακροοικονομικό περιβάλλον πάντως θα μπορούσε μακριοπρόθεσμα να βελτιωθεί χάρη στον τουρισμό. Στήριγμα θα μπορούσαν να προσφέρουν και τα ευρωπαϊκά κεφάλαια.

<strong>Η αγορά μετοχών και οι τράπεζες</strong>

Η σύσταση της HSBC για τις ελληνικές μετοχές παραμένει ουδέτερη. Στα θετικά τους στοιχεία είναι οι φθηνές αποτιμήσειςτ ους με τον δείκτη μετοχικής τιμής προς κέρδη (P/E) να είναι στο 14,8 για το σύνολο της αγοράς και στο 12,5 για τις τράπεζες.

Ωστόσο ο τραπεζικός τομέας θεωρείται ευάλωτος, καθώς έχει να αντιμετωπίσει νέα εμπόδια στα σχέδιά του να μειώσει τον μεγάλο όγκο των κόκκινων δανείων. Τόσο η ποιότητα του ενεργητικού όσο και η κερδοφορία των ελληνικών τραπεζών, που παρουσίαζαν και πριν από την εμφάνιση του COVID 19 αδυναμίες, αναμένεται να επιδεινωθούν περαιτέρω εκτιμά η HSBC.

Πηγές: - HSBC - Naftemporiki -

Cover Photo by <a class="_hli" href="https://www.facebook.com/Cooperativa/?tn-str=k%2AF" data-ft="{&quot;tn&quot;:&quot;k&quot;}" data-hovercard="/ajax/hovercard/page.php?id=313191260894&amp;extragetparams=%7B%22tn-str%22%3A%22k%2AF%22%7D" data-hovercard-prefer-more-content-show="1">Cooperativa</a>