Στο πράσινο έκλεισε το χρηματιστήριο στη Wall Street, με τους δείκτες Nasdaq και S&amp;P 500 να καταγράφουν ιστορικά υψηλά, χάρη στις καλές επιδόσεις ιδίως της Apple και χάρη στους δείκτες για την πορεία της Aμερικανικής οικονομίας που οι επενδυτές υποδέχθηκαν ευμενώς.
<ul>
 	<li>Ο δείκτης Dow Jones της βιομηχανίας έκλεισε με άνοδο 190,60 μονάδων (+0,69%), στις 27.930,57 μονάδες.</li>
 	<li>Ο Nasdaq, στον οποίο δεσπόζουν οι τίτλοι εταιρειών του τομέα της τεχνολογίας, έκλεισε με άνοδο 46,85 μονάδων (+0,42%), στις 11.311,80 μονάδες.</li>
 	<li>Ο ευρύτερος δείκτης S&amp;P 500, που θεωρείται ο πιο ενδεικτικός της γενικής τάσης, έκλεισε με άνοδο 11,65 μονάδων (+0,35%), στις 3.397,23 μονάδες.</li>
</ul>
Σε εβδομαδιαία βάση, ο Nasdaq και ο S&amp;P 500 κατέγραψαν άνοδο 2,7% και 0,7% αντίστοιχα, ανεβαίνοντας για τέταρτη συνεχόμενη εβδομάδα. Ο Dow Jones παρέμεινε ουσιαστικά αμετάβλητος.

Πηγή: ΑΜΠΕ