Οι αναπτυξιακές προοπτικές της ελληνικής οικονομίας αλλά και η συνέχιση των μεταρρυθμίσεων βρέθηκαν στην ατζέντα της συνάντησης που είχε σήμερα ο πρωθυπουργός Κυριάκος Μητσοτάκης με τον επικεφαλής του Ευρωπαϊκού Μηχανισμού Σταθερότητας (ESM), Κλάους Ρέγκλινγκ.

Ειδικότερα στη συνάντησή τους νωρίτερα στο Μέγαρο Μαξίμου, ο πρωθυπουργός και ο επικεφαλής του ESM εξέτασαν τις αναπτυξιακές προοπτικές με έμφαση στην αξιοποίηση των πόρων του Ταμείου Ανάκαμψης, καθώς και την συνέχιση των μεταρρυθμίσεων, με σκοπό την μείωση της ανεργίας και την τόνωση των επενδύσεων.

Πηγή: ΑΠΕ-ΜΠΕ