Η διαχείριση του ιστότοπου κοινωνικής δικτύωσης Facebook επιβεβαίωσε χθες Τετάρτη ότι απέσυρε βίντεο που μεταφορτώθηκε στη σελίδα του Προέδρου Τραμπ, διότι "παραβίαζε τον κανονισμό χρήσης όσον αφορά την επικίνδυνη παραπληροφόρηση" για την πανδημία του κορωνοϊού.

Επρόκειτο για συνέντευξη του Προέδρου Τραμπ στο τηλεοπτικό δίκτυο Fox News, κατά τη διάρκεια της οποίας ο αρχηγός του κράτους διαβεβαίωνε ότι τα παιδιά πρακτικά δεν μολύνονται από τον COVID 19.