<h5 style="text-align: center;"><strong><em>O Τούρκος πρόεδρος, Ρετζέπ Ταγίπ Ερντογάν ανακοίνωσε ότι την Παρασκευή 24 Ιουλίου (σε δυο βδομάδες), θα πραγματοποιηθεί η πρώτη μουσουλμανική προσευχή στην Αγία Σοφία</em></strong></h5>
<p style="text-align: left;">Διάγγελμα στους συμπατριώτες του απηύθυνε πριν μερικά λεπτά ο Ρετζέπ Ταγίπ Ερντογάν, αναφερόμενος στην απόφαση μετατροπής της Αγιάς Σοφιάς σε τζαμί.</p>
Το διάγγελμα ξεκίνησε στις 20:53, με κάποια τουρκικά μέσα να αναφέρουν πως επελέγη η συγκεκριμένη ώρα, καθώς συμβολίζει το έτος 2053 και την συμπλήρωση 600 ετών από την την άλωση της Κωνσταντινούπολης το 1453!!!

Υπενθυμίζεται πως, νωρίτερα σήμερα, <a href="https://www.ny-greeks.com/2020/07/10/%cf%80%ce%bbh%cf%81%ce%b5%cf%83-%cf%81%ce%b5%cf%80%ce%bf%cf%81%cf%84%ce%b1%ce%b6-%ce%b5%cf%81%ce%bd%cf%84%ce%bf%ce%b3%ce%ac%ce%bd-%ce%ac%ce%bd%ce%bf%ce%b9%ce%be%ce%b5-%cf%84%ce%b7%ce%bd-%ce%ba/"><span style="color: #ff0000;"><strong>το τουρκικό Συμβούλιο της Επικρατείας ακύρωσε αρχικά την απόφαση του 1934 με την οποία η τότε τουρκική κυβέρνηση είχε μετατρέψει την Αγία Σοφία της Κωνσταντινούπολης σε μουσείο και στη συνέχεια ο Ερντογάν υπέγραψε το σχετικό διάταγμα</strong></span>.</a>

Στην ομιλία του, ο Τούρκος πρόεδρος ανέφερε μεταξύ άλλων:
<p style="text-align: center;"><em><strong> «ακυρώνουμε την πληρωμένη είσοδο, καθώς η Αγιά Σοφιά εγκαταλείπει το μουσειακό καθεστώς. Η κοινή παγκόσμια κληρονομία της Αγιάς Σοφιάς, θα συνεχίσει να αγκαλιάζει όλο τον κόσμο με το νέο της καθεστώς, με τρόπο ειλικρινή και αυθεντικό.</strong></em></p>
<p style="text-align: center;"><em><strong>Οι πόρτες της Αγιάς Σοφιάς θα είναι ανοιχτές σε όλους, ντόπιους και ξένους, Μουσουλμάνους και μη Μουσουλμάνους.</strong></em></p>
<p style="text-align: center;"><em><strong>Σχεδιάζουμε να ολοκληρώσουμε σύντομα τις προετοιμασίες και να την ανοίξουμε για προσευχή την Παρασκευή 24 Ιουλίου</strong></em>.</p>
<p style="text-align: center;"><em><strong>Καλώ όλους να σεβαστούν την απόφαση για την Αγιά Σοφιά, η οποία ελήφθη από τα δικαστικά και εκτελεστικά όργανα της χώρας μας. Κατανοούμε όλες τις απόψεις που κατατίθενται στη διεθνή αρένα. Ωστόσο, το ζήτημα αφορά την κυριαρχία της Τουρκίας. Σε αυτό το πλαίσιο, θεωρούμε σαν παραβίαση της ανεξαρτησίας μας οποιαδήποτε στάση ξεπερνά την έκφραση γνώμης».</strong></em></p>
Δείτε βίντεο από την ομιλία του Ερντογάν

https://twitter.com/AACanli/status/1281647860929314816?s=20

Ακολούθως, ο Τούρκος πρόεδρος είπε:
<p style="text-align: center;"><strong><em> «Το δικαίωμα του τουρκικού έθνους στην Αγία Σοφία δεν είναι μικρότερο από αυτό των πρώτων κατασκευαστών αυτού του έργου πριν από περίπου 1.500 χρόνια. Αντιθέτως, το δικαίωμα του έθνους μας στην Αγία Σοφία, που θεωρείται ως ένα από τα πιο σημαντικά έργα της ανθρώπινης κληρονομιάς, είναι μεγαλύτερο λόγω των συνεισφορών μας και της ισχυρής ιδιοκτησίας του. Πρόκειται για την ίδια λογική με την οποία απαιτούμε από το Βατικανό να μετατραπεί σε μουσείο και επιμένουμε πως η Αγία Σοφία πρέπει να παραμείνει μουσείο».</em></strong></p>
<p style="text-align: center;"><strong><em>«Επαναλαμβάνω και υπογραμμίζω πως θα ανοίξουμε την Αγία Σοφιά για να λειτουργήσει σαν τζαμί, διατηρώντας ταυτόχρονα την κοινή παγκόσμια πολιτιστική της κληρονομία» </em></strong></p>
Πηγές:- ΑΜΠΕ - Reuters - AFP - Anadolu - Protothema - Naftemporiki -

By Alex Ammohostianos