<h6 style="text-align: center;"><strong>Τουλάχιστον δύο άτομα σκοτώθηκαν, σύμφωνα με την αστυνομία και πολλοί άλλοι τραυματίστηκαν, σε ανταλλαγή πυρών στην καρδιά της αυστριακής πρωτεύουσας, σε μια επίθεση που ο υπουργός Εσωτερικών της Αυστρίας χαρακτήρισε «τρομοκρατική».</strong></h6>
Η αστυνομία της Βιέννης ανέφερε μέσω του Twitter ότι υπάρχουν πολλοί ύποπτοι και ότι εκδηλώθηκαν επιθέσεις σε έξι διαφορετικά σημεία, όλα τους πολύ κοντά στον δρόμο όπου βρίσκεται η κεντρική συναγωγή.

Ένα μεγάλο μέρος της κεντρικής Βιέννης έχει αποκλειστεί και ισχυρές αστυνομικές δυνάμεις έχουν αναπτυχθεί στην περιοχή.

https://www.youtube.com/watch?v=yV7XAQrrpSw&amp;feature=emb_title

Ο υπουργός Εσωτερικών Καρλ Νεχάμερ είπε στην αυστριακή τηλεόραση ORF ότι πιστεύεται πως στην επίθεση συμμετείχαν «πολλά άτομα». «Αυτή τη στιγμή μπορώ να επιβεβαιώσω ότι πιστεύουμε πως πρόκειται προφανώς για τρομοκρατική επίθεση. Πιστεύουμε ότι υπάρχουν πολλοί δράστες. Δυστυχώς, υπάρχουν επίσης πολλοί τραυματίες, πιθανότατα και νεκροί», πρόσθεσε.

Ένας εκπρόσωπος της υπηρεσίας ασθενοφόρων έκανε λόγο για έναν νεκρό. Σύμφωνα με το αυστριακό πρακτορείο APA έχουν σκοτωθεί από πυρά ένας από τους υπόπτους και ένας περαστικός, ενώ μεταξύ των τραυματιών είναι και ένας αξιωματικός της αστυνομίας. Το κανάλι έκανε λόγο για 15 τραυματίες. Νωρίτερα, άλλη πληροφορία ανέφερε ότι ένας από τους δράστες ανατινάχθηκε.

«Πυροβολισμοί στην περιοχή της Ίνερε Στατ – υπάρχουν τραυματίες – αποφύγετε όλους τους δημόσιους χώρους ή τα μέσα μεταφοράς», ήταν το μήνυμα που ανάρτησε η αστυνομία στο Twitter.

Νωρίτερα, ο επικεφαλής της εβραϊκής κοινότητας Όσκαρ Ντόιτς ανέφερε ότι δεν είναι σαφές αν η συναγωγή και τα διπλανά γραφεία ήταν οι στόχοι της επίθεσης, δεδομένου ότι εκείνη την ώρα ήταν κλειστά.
<div></div>
<div><img src="https://cdn.cnngreece.gr/media/news/2020/11/02/241073/xarths-epithesis.jpg" /></div>
<div></div>
<div></div>
<div>Σύμφωνα με τον τηλεοπτικό οργανισμό ΟΕ24, σημειώθηκαν 50 πυροβολισμοί στο δρόμο κοντά στη συναγωγή και οι σφαίρες φέρεται πως έπεσαν από πολυβόλα όπλα. Σύμφωνα με το αυστριακό πρακτορείο APA, ο Ερυθρός Σταυρός κινητοποίησε δέκα ασθενοφόρα και άλλα πέντε ιατρικά οχήματα έκτακτης ανάγκης.</div>
<iframe id="ytp0" src="https://www.youtube.com/embed/ZTMMIV6V8K4?enablejsapi=1" width="660" height="371" frameborder="0" allowfullscreen="allowfullscreen" data-mce-fragment="1"></iframe>

Σε ιστοτόπους κοινωνικής δικτύωσης αναρτήθηκαν βίντεο που δείχνουν έναν ένοπλο να τρέχει σε έναν πλακόστρωτο δρόμο, πυροβολώντας και φωνάζοντας. Η αστυνομία ζήτησε από τους πολίτες να μην αναρτούν βίντεο και φωτογραφίες στα σόσιαλ μίντια, αλλά να της τα παραδώσουν ώστε να την βοηθήσουν στο έργο της.

Το 1981, δύο άνθρωποι σκοτώθηκαν και άλλοι 18 τραυματίστηκαν σε μια επίθεση που εξαπέλυσαν δύο Παλαιστίνιοι σε αυτήν τη συναγωγή. Το 1985, μια εξτρεμιστική παλαιστινιακή ομάδα επιτέθηκε στο αεροδρόμιο της Βιέννης με χειροβομβίδες και τουφέκια, σκοτώνοντας τρεις πολίτες.

Τα τελευταία χρόνια στην Αυστρία δεν είχαν σημειωθεί τρομοκρατικές επιθέσεις μεγάλης κλίμακας, όπως εκείνες του Παρισιού, του Βερολίνου ή του Λονδίνου. Τον Αύγουστο οι αρχές συνέλαβαν έναν 31χρονο Σύρο πρόσφυγα με την κατηγορία ότι προσπάθησε να επιτεθεί στον ηγέτη της εβραϊκής κοινότητας του Γκρατς.

&nbsp;
<div class="twitter-tweet twitter-tweet-rendered"><iframe id="twitter-widget-2" class="" title="Twitter Tweet" src="https://platform.twitter.com/embed/index.html?dnt=false&amp;embedId=twitter-widget-2&amp;frame=false&amp;hideCard=false&amp;hideThread=false&amp;id=1323355713784209411&amp;lang=en&amp;origin=https%3A%2F%2Fwww.sigmalive.com%2Fnews%2Finternational%2F689505%2Fnyxta-tromou-sti-vienniepithesi-apo-tromokrates-se-eksi-diaforetika-simeiavid&amp;theme=light&amp;widgetsVersion=ed20a2b%3A1601588405575&amp;width=550px" frameborder="0" scrolling="no" allowfullscreen="allowfullscreen" data-tweet-id="1323355713784209411" data-mce-fragment="1"></iframe></div>
&nbsp;
<div class="twitter-tweet twitter-tweet-rendered"><iframe id="twitter-widget-3" class="" title="Twitter Tweet" src="https://platform.twitter.com/embed/index.html?dnt=false&amp;embedId=twitter-widget-3&amp;frame=false&amp;hideCard=false&amp;hideThread=false&amp;id=1323344876717703168&amp;lang=en&amp;origin=https%3A%2F%2Fwww.sigmalive.com%2Fnews%2Finternational%2F689505%2Fnyxta-tromou-sti-vienniepithesi-apo-tromokrates-se-eksi-diaforetika-simeiavid&amp;theme=light&amp;widgetsVersion=ed20a2b%3A1601588405575&amp;width=550px" frameborder="0" scrolling="no" allowfullscreen="allowfullscreen" data-tweet-id="1323344876717703168" data-mce-fragment="1"></iframe></div>
&nbsp;
<blockquote class="twitter-tweet" data-twitter-extracted-i1604374352485767876="true">
<p dir="ltr" lang="en">People making their way across the bridge away from the area where the shooting took place. <a href="https://t.co/gGWt1uzogW">pic.twitter.com/gGWt1uzogW</a></p>

— The Autsiders (@TAutsiders) <a href="https://twitter.com/TAutsiders/status/1323347755184627712?ref_src=twsrc%5Etfw">November 2, 2020</a></blockquote>
<img src="https://i1.prth.gr/images/w880/files/2020-11-02/vienni2__2_.jpg" alt="vienni2__2_" />

<strong>Οι αντιδράσεις</strong>

Ο Αυστριακός Καγκελάριος Σεμπάστιαν Κουρτς δήλωσε ότι οι πυροβολισμοί που σημειώθηκαν στη Βιέννη αργά το βράδυ της Δευτέρας αποτελούν μια «αποκρουστική τρομοκρατική επίθεση», προσθέτοντας ότι ο στρατός θα αναλάβει τη φρούρηση στρατηγικών σημείων της αυστριακής πρωτεύουσας, ώστε η αστυνομία να μπορεί να επικεντρωθεί στις αντιτρομοκρατικές επιχειρήσεις.

«Αυτή τη στιγμή βιώνουμε δύσκολες ώρες για τη δημοκρατία μας. Θέλω να ευχαριστήσω όλες τις δυνάμεις αντιμετώπισης εκτάκτων καταστάσεων που θέτουν σε κίνδυνο τη ζωή τους για την ασφάλειά μας, ειδικά σήμερα. Η αστυνομία μας θα λάβει αποφασιστικά μέτρα εναντίον των δραστών αυτής της αποκρουστικής τρομοκρατικής επίθεσης», τόνισε ο Αυστριακός καγκελάριος σε ανάρτηση στο twitter.

Την αλληλεγγύη του προς τον δοκιμαζόμενο λαό της Αυστρίας, έστειλε αργά το βράδυ της Δευτέρας, ο πρόεδρος της Γαλλίας, Εμανουέλ Μακρόν.

Ο πρόεδρος της Γαλλίας, Εμανουέλ Μακρόν, με ανάρτησή του στο Twitter, εξέπεμψε μήνυμα συμπαράστασης προς τους Αυστριακούς, μετά την τρομοκρατική επίθεση σε συναγωγή το βράδυ της Δευτέρας.

«Εμείς, οι Γάλλοι, συμμεριζόμαστε το σοκ και τον πόνο του αυστριακού λαού που χτυπήθηκε απόψε από την τρομοκρατική επίθεση στην καρδιά της πρωτεύουσας, της Βιέννης. Μετά τη Γαλλία, μια ακόμη φίλη χώρα δέχεται επίθεση. Είναι η Ευρώπη μας. Οι εχθροί μας οφείλουν να γνωρίζουν με ποιους έχουν να κάνουν. Δεν θα κάνουμε πίσω σε τίποτα» ήταν το tweet του Γάλλου πρόεδρου.

&nbsp;
<div class="twitter-tweet twitter-tweet-rendered"><iframe id="twitter-widget-5" class="" title="Twitter Tweet" src="https://platform.twitter.com/embed/index.html?dnt=false&amp;embedId=twitter-widget-5&amp;frame=false&amp;hideCard=false&amp;hideThread=false&amp;id=1323377577969487872&amp;lang=en&amp;origin=https%3A%2F%2Fwww.sigmalive.com%2Fnews%2Finternational%2F689505%2Fnyxta-tromou-sti-vienniepithesi-apo-tromokrates-se-eksi-diaforetika-simeiavid&amp;theme=light&amp;widgetsVersion=ed20a2b%3A1601588405575&amp;width=550px" frameborder="0" scrolling="no" allowfullscreen="allowfullscreen" data-tweet-id="1323377577969487872" data-mce-fragment="1"></iframe></div>
&nbsp;

Ο πρόεδρος του Ευρωπαϊκού Συμβουλίου Σαρλ Μισέλ καταδίκασε απερίφραστα την επίθεση που βρίσκεται σε εξέλιξη σήμερα το βράδυ στην Βιέννη.

«Η Ευρώπη καταδικάζει έντονα αυτή την άνανδρη ενέργεια που παραβιάζει τη ζωή και τις ανθρώπινες αξίες», ανέφερε σε tweet του ο Μισέλ.

«Οι σκέψεις μου βρίσκονται με τα θύματα και το λαό της Βιέννης μετά από την φρικτή επίθεση σήμερα το βράδυ».

<img src="https://i1.prth.gr/images/w880/files/2020-11-02/vienni2__3_.jpg" alt="vienni2__3_" />

Για «τρομακτικές» ειδήσεις από την Βιέννη κάνει λόγο το γερμανικό υπουργείο Εξωτερικών σε ανάρτησή του στο Twitter και εκφράζει την συμπαράστασή του στα θύματα και τους τραυματίες, αναφερόμενο στην τρομοκρατική ενέργεια στο κέντρο της αυστριακής πρωτεύουσας.

«Τρομακτικές, δυσάρεστες ειδήσεις μας έρχονται απόψε από την Βιέννη. Ακόμη κι αν το μέγεθος της τρομοκρατίας δεν μπορεί ακόμη να προσδιοριστεί: Η σκέψη μας αυτές τις δύσκολες ώρες βρίσκεται με τους τραυματίες και τα θύματα. Δεν πρέπει να υποχωρήσουμε μπροστά στο μίσος που θέλει να διασπάσει τις κοινωνίες μας», αναφέρεται στην ανάρτηση, την οποία αναπαρήγαγε ο κυβερνητικός εκπρόσωπος Στέφεν Ζάιμπερτ.

<img src="https://i1.prth.gr/images/w880/files/2020-11-02/vienni2__4_.jpg" alt="vienni2__4_" />

Η Ευρωπαϊκή Ένωση καταδίκασε απερίφραστα την τρομοκρατική επίθεση που συγκλόνισε το βράδυ της Δευτέρας την καρδιά της Βιέννης.

«Είμαι σοκαρισμένη και συγκλονισμένη από τη βίαιη επίθεση που πραγματοποιήθηκε στην Βιέννη. Οι σκέψεις μου βρίσκονται με τις οικογένειες των θυμάτων και τον αυστριακό λαό», δήλωσε σε tweet της η πρόεδρος της Ευρωπαϊκής Επιτροπής, Ούρσουλα φον ντερ Λάιεν. «Η Ευρώπη στέκεται πλήρως αλληλέγγυα με την Αυστρία. Είμαστε ισχυρότεροι από το μίσος και τον τρόμο», συμπλήρωσε.

«Η Ευρώπη καταδικάζει έντονα αυτή την άνανδρη ενέργεια που παραβιάζει τη ζωή και τις ανθρώπινες αξίες», ανέφερε σε tweet του ο πρόεδρος του Ευρωπαϊκού Συμβουλίου Σαρλ Μισέλ, προσθέτοντας πως: «Οι σκέψεις μου βρίσκονται με τα θύματα και το λαό της Βιέννης μετά από την φρικτή επίθεση σήμερα το βράδυ».

Ο επικεφαλής της ευρωπαϊκής διπλωματίας, Ζοζέπ Μπορέλ, δήλωσε «σοκαρισμένος και συντετριμμένος» από τις «επιθέσεις», χαρακτηρίζοντας αυτές μια «πράξη δειλίας, βίας και μίσους».

«Παντού στην ήπειρό μας, είμαστε ενωμένοι ενάντια στη βία και το μίσος», έγραψε στο twitter από την πλευρά του ο πρόεδρος του Ευρωκοινοβουλίου, Νταβίντ Σασόλι.

<strong>Αναδημοσιευουμε από Sigmalive</strong>