<p style="text-align: center;"><strong>H Τουρκική Milliyet υποστηρίζει ότι ο Έρντογαν έδωσε ξεκάθαρες εντολές στα πολεμικά πλοία που προστατεύουν το Ορούτς Ρέϊς λέγοντας στην αρθρογραφία της η εφημερίδα πως <em>«Ο Πρόεδρος Έρντογαν έδωσε εντολή στα πολεμικά πλοία: Είναι η ώρα των πράξεων»</em></strong></p>
Σύμφωνα με την επισκόπηση του τουρκικού Τύπου από το Γραφείο Τύπου και Πληροφοριών της Κύπρου, η εν λόγω δήλωση του Ερντογάν φιλοξενείται στο σημερινό φύλλο της εφημερίδας Milliyet.

Το δημοσίευμα έχει τίτλο <strong><em>«Ο Πρόεδρος Έρντογαν έδωσε εντολή στα πολεμικά πλοία: Είναι η ώρα των πράξεων»</em></strong>, και γράφει ότι κατά τη χθεσινή συνεδρία του Υπουργικού Συμβουλίου στην Τουρκία, τέθηκαν επί τάπητος στο τραπέζι τα βήματα της Τουρκίας έναντι των ενεργειών της Ελλάδας και Γαλλίας στην Ανατολική Μεσόγειο και το Αιγαίο. Σύμφωνα με πληροφορίες που είδαν το φως της δημοσιότητας, στη συνεδρία χθες, δόθηκαν οδηγίες στο Ορούτς Ρέϊς για το πως θα διαχειριστεί ενδεχόμενα προβλήματα που θα προκύψουν και για το ποια βήματα θα ακολουθήσει σε περίπτωση που δεχθεί επίθεση. Στο θέμα αυτό, οι πληροφορίες αναφέρουν ότι δόθηκε εντολή στα πολεμικά πλοία που προστατεύουν το Ορούτς Ρέϊς να μην ανοίξουν πρώτα πυρ, ενώ τους δόθηκαν οδηγίες για το τι πρέπει να κάνουν σε περίπτωση που δεχθούν επίθεση.

Η εφημερίδα σημειώνει επίσης ότι κατά την συνεδρία του υπουργικού συμβουλίου που έγινε προχθές, αξιολογήθηκαν οι εξελίξεις στην Ανατολική Μεσόγειο και το Αιγαίο. Την ίδια στιγμή, ενώ συζητήθηκε το ότι η Ελλάδα έχει θέσει το θέμα της έντασης στην Ανατολική Μεσόγειο ενώπιον του Συμβουλίου Ασφαλείας των ΗΕ, η Τουρκία έχει καταλήξει τελικά στη διαπίστωση ότι δεν έχει σημασία η συζήτηση του θέματος σε αυτή την πλατφόρμα αφού η ίδια έχει δίκαιο. Η Τουρκία ανακοίνωσε ότι «η ίδια εμπιστεύεται μόνο τον εαυτό της».

Στη συνεδρία, αξιολογήθηκαν επίσης οι ενέργειες της Γαλλίας που στηρίζει την Ελλάδα στην Ανατολική Μεσόγειο. Επίσης, τέθηκε επί τάπητος το γεγονός ότι τα ΗΕ δεν έλαβαν οποιαδήποτε θέση σε αυτό το θέμα και ότι τάχθηκαν μόνο υπέρ τη λύσης των προβλημάτων στην Ανατολική Μεσόγειο και το Αιγαίο μέσω της διπλωματικής οδού.

Στην συνάντηση, υπογραμμίστηκε το γεγονός ότι ο Τούρκος Υπουργός Εξωτερικών Μεβλούτ Τσαβούσογλου απέστειλε επιστολή στον ΓΓ του ΟΗΕ.

Στάλθηκε επίσης το μήνυμα ότι τα δικαιώματα της Τουρκίας πηγάζουν από το διεθνές δίκαιο και ότι η Τουρκία είναι έτοιμη για διάλογο.

Πηγές: Sigmalive - Milliyet - Γραφείο Τύπου και Πληροφοριών Κύπρου -