<h6 style="text-align: center;"><strong>Όπως ανακοίνωσε ο ΕΟΔΥ, το τελευταίο 24ωρο στην Ελλάδα, είχαμε 75 νέα  κρούσματα του COVID 19. Την ίδια ώρα, έχουν καταγραφεί 2 νέοι θάνατοι από τον ιό.</strong></h6>
Tα 4 κρούσματα εντοπίστηκαν κατά τους ελέγχους που διενεργήθηκαν στις πύλες εισόδου της χώρας, 5 είναι εισαγόμενα κρούσματα που προσήλθαν αυτοβούλως για έλεγχο, ενώ τα υπόλοιπα είναι:
<ul>
 	<li>19 στην Αττική, τρία εκ των οποίων σχετίζονται με συρροή στην εθνική ομάδα υδατοσφαίρισης.</li>
 	<li>15 στη Θεσσαλονίκη, τέσσερα από τα οποία σχετίζονται με τον γάμο στους Αμπελόκηπους Θεσσαλονίκης.</li>
 	<li>13 την Καβάλα, έντεκα από τα οποία σχετίζονται με συρροή στο εργοστάσιο επεξεργασίας κρέατος.</li>
 	<li>4 στην Χαλκιδική.</li>
 	<li>1 στην Αρκαδία.</li>
 	<li>1 στην Ημαθία.</li>
 	<li>1 στα Ιωάννινα.</li>
 	<li>1 στην Καστοριά.</li>
 	<li>1 στην Κέρκυρα.</li>
 	<li>1 στην Κοζάνη.</li>
 	<li>1 στην Κόρινθο.</li>
 	<li>1 στην Πιερία.</li>
 	<li>1 στα Χανιά.</li>
 	<li>2 στο Ηράκλειο Κρήτης.</li>
 	<li>2 στην Ξάνθη.</li>
 	<li>2 στην Φθιώτιδα.</li>
</ul>
Έχουν καταγραφεί 2 νέοι θάνατοι από τον COVID 19. Aπό την έναρξη της επιδημίας έχουν καταγραφεί συνολικά 208 θάνατοι, με το 32.2% (67 άτομα) να είναι γυναίκες.

Ο συνολικός αριθμός των κρουσμάτων ανήλθε στα 4.662, εκ των οποίων 54,7% αφορά άνδρες. Τα 1.290 (27,7%) θεωρούνται σχετιζόμενα με ταξίδι από το εξωτερικό, ενώ 2.308 (49,5%) συνδέονται με ήδη γνωστό κρούσμα.

Ο αριθμός των ασθενών που νοσηλεύονται διασωληνωμένοι είναι 12. Η διάμεση ηλικία τους είναι 64 ετών. 2 (16.7%) είναι γυναίκες και οι υπόλοιποι άνδρες. To 66.7% έχει υποκείμενο νόσημα ή είναι ηλικιωμένοι 70 ετών και άνω. 128 ασθενείς έχουν εξέλθει από τις ΜΕΘ.