O ΕΟΔΥ σύμφωνα με την ημερήσια έκθεση επιδημιολογικής επιτήρησης λοίμωξης από τον νέο κορωνοϊό, ανακοίνωσε, ένα νεκρό και άλλα 13 επιβεβαιωμένα κρούσματα COVID 19 στην Ελλάδα το τελευταίο 24ωρο.

Ο συνολικός αριθμός κρουσμάτων ανέρχεται σε 3.321 (ημερήσια μεταβολή +0.4%), εκ των οποίων 55% είναι άνδρες.

Από αυτά, 734 (22,1%) θεωρούνται σχετιζόμενα με ταξίδι από το εξωτερικό, ενώ 1.851 (55,7%) συνδέονται με ήδη γνωστό κρούσμα. Η μέση ηλικία των κρουσμάτων είναι 48 έτη (εύρος 0 έως 102 ετών).

Διασωληνωμένοι νοσηλεύονται εννέα ασθενείς (77,8% άνδρες).

Τα θύματα είναι συνολικά 191, με διάμεση ηλικία τα 76 έτη (εύρος 35 έως 102 ετών).

By Yannis Iosifidis