Σε ένα ασυνήθιστα αντί-συμβατικό οικονομικό "χτύπημα" προχώρησε σήμερα ο γραμματέας του ΜΕΡΑ25 Γιάνης Βαρουφάκης, προτείνοντας ως λύση σε αυτές τις πραγματικά αντισυμβατικές εποχές που διανύουμε με αφορμή την οικονομική κρίση που έχει ξεσπάσει στις περισσότερες χώρες του πλανήτη λόγω της COVID 19, όπως η EKT αρχίσει να δίνει 2.000 ευρώ το μήνα σε πολίτες μέχρι να λήξει η πανδημία.

Ο γραμματέας του ΜΕΡΑ25 στην παραπάνω πρόταση για την επίλυση της οικονομικής δυσχέρειας, προτείνει όπως η Κεντρική Ευρωπαϊκή Τράπεζα τυπώσει 750 δισεκατομμύρια ευρώ και να καταθέσει στον τραπεζικό λογαριασμό κάθε πολίτη 2.000 ευρώ, κάθε μήνα, μέχρι να νικηθεί ο ιός. Όπως αναφέρει σε σχετικό βίντεο, με αυτό τον τρόπο θα υπάρχει ροή ρευστού στην αγορά.

https://twitter.com/DiEM_25/status/1280160947244535809?s=20

Και συνεχίζει ο κ Βαρουφάκης λέγοντας πως με αυτή η λύση, θα έδινε μια άμεση βοήθεια προς τους πολίτες της ΕΕ, που έχουν χάσει το εισόδημά τους, καθώς με αυτά τα χρήματα θα μπορούσαν να εξυπηρετήσουν και τις υποχρεώσεις τους δίνοντας ταυτόχρονα ώθηση στην οικονομία η οποία θα έπαιρνε μια ανάσα από την εισροή χρημάτων στην αγορά.

By Alex Ammohostianos