O εκπρόσωπος της Κομισιόν για θέματα εξωτερικών υποθέσεων Πήτερ Στάνο, ερωτηθείς σχετικά με το θέμα της έκδοσης νέας NAVTEX από την Τουρκία, χαρακτήρισε <em><strong>«Αρνητική εξέλιξη»</strong></em>την <em><strong>«έκδοση νέας NAVTEX από την πλευρά της Τουρκίας για ερευνητικές δραστηριότητες Ανατολικά της Κύπρου».</strong></em> .

Ο εκπρόσωπος της Κομισιόν τόνισε ότι:
<p style="text-align: center;"><strong><em>«επανειλημμένως έχουμε πει ότι η Τουρκία πρέπει να σεβαστεί τα κυριαρχικά δικαιώματα των κρατών-μελών της ΕΕ. Xρειάζεται αποκλιμάκωση στην περιοχή έτσι ώστε η εργασία προς λύσεις οι οποίες θα ωφελήσουν και τις δύο κοινότητες στην Κύπρο, την Ελληνο-Κυπριακή και την Τουρκο-Κυπριακή, να μπορεί να συνεχιστεί και να μπορεί να πάει προς θετική κατεύθυνση, όχι προς μία κατεύθυνση κλιμάκωσης και αύξησης των εντάσεων».</em></strong></p>
Επίσης, ο κ. Στάνο υπογράμμισε ότι:
<p style="text-align: center;"><em><strong> «H έκδοση NAVTEX για σεισμικές έρευνες στην Ανατολική Μεσόγειο δεν βοηθά καθόλου και επισκιάζει πρότερη ανακοίνωση του διπλωματικού συμβούλου της προεδρίας σχετικά με το ότι τέτοιες δραστηριότητες μπαίνουν σε αναμονή».</strong></em></p>
Πηγή:ΑΠΕ-ΜΠΕ