<h6 style="text-align: center;"><strong>Δημοσίευμα του βρετανικού BBC αναφέρει ότι ο Πρόεδρος Ρετζέπ Ταγίπ Ερντογάν έχει εξοργίσει τη Γαλλία και τις ΗΠΑ μεταξύ άλλων, ενώ το νόμισμα βυθίζεται.</strong></h6>
Nέο χαμηλό ρεκόρ σημείωσε η τουρκική λίρα φτάνοντας χθες Τρίτη, το 8,18 έναντι του Αμερικανικού δολαρίου. Και όλα αυτά γίνονται την στιγμή που υπάρχει έντονη ανησυχία από τους επενδυτές για την τουρκική οικονομία, καθώς το χτύπημα είναι σε δύο επίπεδα, από την μια έχουμε τον COVID 19 να χτυπά την χώρα και την ίδια στιγμή έχουμε έντονες τριβές ανάμεσα στην Τουρκία και τους συμμάχους τους του ΝΑΤΟ.

<img class=" wp-image-9831 alignleft" src="https://www.ny-greeks.com/wp-content/uploads/2020/10/Tourkiki-Lira-123-300x92.png" alt="" width="388" height="119" />

Η λίρα έχει χάσει το 26% της αξίας της φέτοςμε της τουρκικές αρχές να έχουν ξοδέψει περίπου 134 δισεκατομμύρια δολάρια από το αποθεματικό ξένου συναλλάγματος στην προσπάθειά τους να ενισχύσουν το νόμισμα.

Οι αναλυτές αποδίδουν την αποδυνάμωση του τουρκικού νομίσματος στους κάτωθι παράγοντες:
<ul>
 	<li>Τουρκικός πληθωρισμός - 11,7% τον περασμένο μήνα.</li>
 	<li>Άρνηση της κεντρικής τράπεζας να αυξήσει το βασικό της επιτόκιο, καθώς η αύξηση των επιτοκίων θα μπορούσε να μειώσει τον πληθωρισμό και να ενθαρρύνει τους επενδυτές να στηρίξουν την τουρκική λίρα.</li>
 	<li>Eπεμβάσεις στη Λιβύη, τη Συρία, γύρω από την Κύπρο και στον Καύκασο</li>
</ul>
<strong><em><img class=" wp-image-9832 alignright" src="https://www.ny-greeks.com/wp-content/uploads/2020/10/Tourkiki-Lira-1232-300x197.jpg" alt="" width="388" height="255" />"Οι αυξανόμενες γεωπολιτικές εντάσεις με τις ΗΠΑ</em> την Γαλλία και την ΕΕ είναι νέες πηγές πίεσης που αποδυναμώνουν τη λίρα"</strong>, δήλωσε Τούρκος έμπορος συναλλάγματος στο πρακτορείο ειδήσεων Reuters.

Ο Piotr Matys, αναλυτής της Rabobank, δήλωσε ότι υπήρχαν ανησυχίες ότι μια ενδεχόμενη νίκη στις αμερικάνικες εκλογές του υποψήφιου των Δημοκρατικών, του Joe Biden, θα μπορούσε να σημάνει <em><strong>"αυστηρές κυρώσεις στην Τουρκία για την αγορά του ρωσικού αμυντικού συστήματος S-400"</strong></em> την ίδια στιγμή που <em><strong>"η αγορά ανησυχεί επίσης για την ταχέως επιδεινούμενη σχέση μεταξύ Τουρκίας και Γαλλίας "</strong></em>.

Πηγές: - BBC - Reuters - economytoday.sigmalive.com -