<img class="size-medium wp-image-955 alignleft" src="https://www.ny-greeks.com/wp-content/uploads/2020/03/00002-300x200.jpg" alt="" width="300" height="200" />Σύμφωνα με το περιοδικό Σπίγκελ Το Υπουργείο Εξωτερικών της Γερμανίας εξέφρασε την διαμαρτυρία του προς την Άγκυρα για το περιστατικό που σημειώθηκε τον Απρίλιο στον Έβρο, όταν Τούρκοι στρατιώτες πυροβόλησαν προς την κατεύθυνση περιπόλου της FRONTEX, στην οποία συμμετείχαν Έλληνες και Γερμανοί.
<p style="text-align: left;">Σύμφωνα με το περιοδικό Σπίγκελ,</p>
<p style="text-align: center;"><em><strong> «η γερμανική κυβέρνηση διαμαρτυρήθηκε στην Τουρκία για το περιστατικό, ενώ η ηγεσία του γερμανικού Υπουργείου Εξωτερικών επέκρινε το γεγονός στον πρέσβη της Τουρκίας στο Βερολίνο και ζήτησε διευκρινίσεις».</strong></em></p>


<hr />

<h6 style="text-align: center;">Κάντε κλικστους πιο κάτω συνδέσμους για να διαβάσετε σχετικά άρθρα</h6>
<h6 class="entry-title" style="text-align: center;"><strong><a href="https://www.ny-greeks.com/?p=3064">ΔΙΠΛH ΤΟΥΡΚΙΚH ΠΡOΚΛΗΣΗ σήμερα στο Τυχερό Έβρου (VIDEOS)</a></strong></h6>
<h6 class="entry-title" style="text-align: center;"><a href="https://www.ny-greeks.com/?p=3279"><strong>Έβρος – Nέα περιστατικά με πυροβολισμούς στον Εβρο</strong></a></h6>

<hr />

Απαντώντας σε σχετική κοινοβουλευτική ερώτηση που κατέθεσε η Βουλευτής των Πρασίνων Ιρένε Μίχαλιτς, η γερμανική κυβέρνηση, δήλωσε ότι:
<p style="text-align: center;"><em><strong> «δεν μπορεί μεν να διαπιστωθεί εάν πυροβόλησαν στοχευμένα προς την κατεύθυνση των στελεχών της Frontex, ωστόσο το Βερολίνο εξέφρασε στην Τουρκία ανησυχία για το περιστατικό».</strong></em></p>
Η κ. Μίχαλιτς δήλωσε πάντως προς το Σπίγκελ ότι θα επιθυμούσε ακόμη πιο αυστηρούς τόνους:
<p style="text-align: center;"><em><strong>«Πρέπει να καταστεί αρκετά σαφές προς την τουρκική πλευρά ότι ένα τέτοιο γεγονός δεν μπορεί να γίνει αποδεκτό και πρέπει να απορριφθεί αυστηρά».</strong></em></p>
Η FRONTEX στο μεταξύ σύμφωνα με το δημοσίευμα, έχει ενισχύσει τα μέτρα ασφαλείας της, ενώ τα στελέχη της έχουν λάβει εντολή να φορούν πιο συχνά αλεξίσφαιρα γιλέκα κατά τις περιπολίες τους.

Παρόλα αυτά, σύμφωνα με πληροφορίες που επικαλείται το Σπίγκελ από άνδρες των ελληνικών δυνάμεων ασφαλείας, υπήρξαν έκτοτε τουλάχιστον τέσσερα ακόμη παρόμοια περιστατικά. Σε μία περίπτωση, Τούρκοι στρατιώτες πυροβόλησαν από σκάφος στον αέρα προκειμένου να εκφοβίσουν την απέναντι πλευρά.

Το δημοσίευμα επικαλείται και εσωτερικό έγγραφο της Europol, στο οποίο εκφράζεται η ανησυχία ότι θα υπάρξουν <em><strong>«περαιτέρω προσπάθειες της τουρκικής κυβέρνησης να οδηγήσει πρόσφυγες προς τα ελληνικά σύνορα»</strong></em>.

Πηγές: - spiegel.de - Sigmalive -

Bu Alex Ammohostianos