<h6 style="text-align: center;"><strong style="letter-spacing: 0px;">O κυκλώνας "Ιανός"</strong><strong> </strong><strong style="letter-spacing: 0px;">χ</strong><strong>τυπάει ανελέητα </strong><strong>ε</strong><strong>δώ και 2 ώρες </strong><strong style="letter-spacing: 0px;">τα Ιόνια νησιά και όχι μόνο</strong> <strong style="letter-spacing: 0px;">  Οχυρώνεται η Ελλάδα λόγω της σφοδρής κακοκαιρίας Ιανός που αναμένεται να πλήξει τη χώρα τις επόμενες ώρες.</strong></h6>
Όπως ανακοίνωσε ο υφυπουργός Πολιτικής Προστασίας και Διαχείρισης Κρίσεων ο Νίκος Χαρδαλιάς, λόγω της σφοδρής κακοκαιρίας Ιανός, σε κατάσταση έκτακτης ανάγκης κηρύχθηκε Ηλεία, Ζάκυνθος, Κεφαλονιά και Ιθάκη

Ο κ. Χαρδαλιάς συγκεκριμένα δήλωσε ότι:
<p style="text-align: center;"><em><strong> «τέθηκαν ήδη σε κατάσταση έκτακτης ανάγκης οι Περιφερειακές ενότητες Ηλείας, Αχαΐας, Αιτωλοακαρνανίας, Μεσσηνίας, Ιθάκης, Κεφαλλονιάς και Ζακύνθου. Μέχρι το βράδυ θα έχουμε την εικόνα για Κόρινθο και Αττική, το δεύτερο κύμα της καταιγίδας».</strong></em></p>
https://www.youtube.com/watch?v=S8w3xJnt0wc

Στο μεταξύ σε επιφυλακή έχουν τεθεί οι Αρχές με αφορμή την κακοκαιρία «Ιανός» η οποία χτυπάει ανελέητα εδώ και 2 ώρες τα δυτικά τη χώρα. Για τον λόγο αυτόν ο υφυπουργός Προστασίας και Διαχείρισης Κρίσεων, Νίκος Χαρδαλιάς, συγκάλεσε ευρεία σύσκεψη στο Κέντρο Επιχειρήσεων της Πολιτικής Προστασίας (κτίριο Φάρος), ώστε να υπάρχει συνεχής συντονισμός όλων των εμπλεκόμενων φορέων Πολιτικής Προστασίας, ενόψει του ακραίου καιρικού φαινομένου. <span style="color: #ff0000;"><strong>Σχετικά VIDEOS πιο κάτω με τα αποτελέσματα της συνεδρίασης </strong></span>

https://www.youtube.com/watch?v=UPjGY4QnEpM

https://www.youtube.com/watch?v=ZMZYpXuV8Qk

Aντίστοιχα, για ένα πρωτόγνωρο φαινόμενο έκανε λόγο o Πρόεδρος της Εθνικής επιτροπής για την Κλιματική Αλλαγή, και καθηγητής Διαχείρισης Φυσικών Καταστροφών, Κώστας Συνολάκης, αναφερόμενος στην κακοκαιρία Ιανός. Μάλιστα έκρουσε τον κώδωνα του κινδύνου ειδικά για τις παράκτιες περιοχές -μέρη νησιωτικά όπως η Ζάκυνθος ή περιοχές με λιμνοθάλασσα όπως η Αμφιλοχία- στις οποίες μάλιστα συνέστησε να εκκενωθούν σπίτια και καταστήματα, που βρίσκονται κοντά σε ακτή. Με ένα χαρακτηριστικό παράδειγμα εξήγησε τι μπορεί να συμβεί: «Όπως όταν φυσάμε μέσα σε ένα φλιτζάνι και σηκώνεται το υγρό, έτσι θα είναι και το φαινόμενο».

Για το λόγο αυτό εκτός από τις πλημμύρες ο κ. Συνολάκης τόνισε την αναγκαιότητα για προληπτικά μέτρα έναντι της ανόδου της στάθμης της θάλασσας. <em><strong>«Στις παραλίες πρέπει να γίνουν εκκενώσεις γιατί θα αυξηθεί πάρα πολύ η στάθμη. Και σπιτιών και καταστημάτων»</strong></em> είπε μιλώντας στο ελλαδικό κανάλι Mega.

https://www.youtube.com/watch?v=wz4BdFfs9c4

O καθηγητής εξήγησε ότι για την κακοκαιρία Ιανός προστίθενται συνέχεια στοιχεία: «Δεν γνωρίζουμε ποια τροχιά θα πάρει, αλλά πρέπει να είμαστε προετοιμασμένοι. Ποτέ δεν είμαστε έτοιμοι για όλα, μπορεί να γίνουν διακοπές ρεύματος, νερού. Άνθρωποι που μένουν σε υπόγεια πρέπει να μετακινηθούν. Δεν πρέπει να παίρνεις αυτό το ρίσκο. Ελπίζω να είναι πιο ήπια τα φαινόμενα».

O Κλέαρχος Mαρουσάκης, μετεωρολόγος του Open Tv, το πρωί της Πέμπτης ενημέρωσε τους τηλεθεατές του Ανοικτού καναλιού για το πότε και πού θα εκδηλωθούν τα έντονα φαινόμενα τα οποία φέρνει ο μεσογειακός κυκλώνας Ιανός. Αργότερα, με μια ανάρτησή του στο facebook, ανέλυσε την πορεία της κακοκαιρίας στη χώρα μας.

Ο Μεσογειακός κυκλώνας (ή medicane όπως αποκαλείται) με το όνομα Ιανός ήδη βρίσκεται στην κεντρική Μεσόγειο και χθες επηρέασε το νοτιότερο τμήμα της Ιταλίας, με τα ύψη της βροχής να πλησιάζουν τα 600 χιλιοστά.

Τα βασικά χαρακτηριστικά της κακοκαιρίας Ιανός, όπως έχουν καταγραφεί από την έως τώρα πορεία του στη Μεσόγειο, είναι οι μεγάλες ποσότητες βροχής και οι θυελλώδεις άνεμοι.

Υπάρχει εκτίμηση για 200 τόνους νερού ανά στρέμμα, γεγονός που αν επιβεβαιωθεί, ισοδυναμεί με έντονα πλημμυρικά φαινόμενα. Σε δύο ημέρες (Δευτέρα-Τρίτη), οι δορυφόροι κατέγραψαν χιλιοστά ολικής βροχόπτωσης, στη θαλάσσια περιοχή όπου κινείται η κακοκαιρία.powered by Rubicon Project

Νωρίς το πρωί της Πέμπτης, ένα από τα παγκόσμια μοντέλα έδειχνε πως ο μεσογειακός κυκλώνας κινείται προς την Ελλάδα με πολύ μεγάλη ταχύτητα. Οπως δείχνει το γράφημα του MetDesk, οι άνεμοι στο μάτι του κυκλώνα, κινούνται με 265 χιλιόμετρα την ώρα, έχοντας πλησιάσει σημαντικά τη δυτική Ελλάδα.

https://www.youtube.com/watch?v=fjlnlSy1M4M

<strong><span style="color: #ff0000;">Πού θα έχουμε τις περισσότερες και εντονότερες βροχές</span></strong>

Παρασκευή 18/9 νωρίς το πρωί:

•    Νησιά Ιονίου
•    Αιτωλοακαρνανία
•    Δυτική Πελοπόννησος

Παρασκευή 18/9 απόγευμα:

•    Στερεά
•    Εύβοια

Σάββατο 19/9 πρωί:

•    Στερεά
•    Αττική
•    Α.ΒΑ. Πελοπόννησος

Το μεγαλύτερο πρόβλημα θα είναι στη δυτική Ελλάδα και στο Ιόνιο, ενώ οι ριπές του ανέμου μπορεί να φτάσουν έως και τα 11-12 μποφόρ.

https://www.youtube.com/watch?v=f4XE_w6Z5oM

<strong><span style="color: #ff0000;">Κλείνουν ακτοπλοϊκές γραμμές</span></strong>

Ειδικότερα, δεμένα στα λιμάνια θα παραμείνουν σήμερα 17/9, τα πλοία που εκτελούν τα δρομολόγια Κεφαλονιά - Κυλλήνη και Ιθάκη - Σάμη - Πάτρα, εξαιτίας των θυελλωδών ανέμων που πνέουν στην περιοχή. Σύμφωνα με ανακοίνωση της ακτοπλοϊκής εταιρείας "Levante Ferries" «για τα δρομολόγια, αύριο 18/09, θα υπάρξει νεότερη ανακοίνωση της εταιρείας».

Νωρίτερα, έγινε γνωστό ότι έκλεισε και η ακτοπλοϊκή γραμμή Ζακύνθου-Κυλλήνης λόγω των ακραίων καιρικών φαινομένων που έχει προκαλέσει στην περιοχή του Ιονίου η κακοκαιρία «Ιανός». Οι άνεμοι ανοιχτά της Ζακύνθου φθάνουν έως και τα 8-9 μποφόρ, γεγονός που καθιστά αδύνατο τον απόπλου των πλοίων από τα λιμάνια Ζακύνθου και Κυλλήνης.

https://www.youtube.com/watch?v=z-pjRSDwtwU

<span style="color: #ff0000;"><strong>Κλείνουν σχολεία λόγω της κακοκαιρίας</strong></span>

Παράλληλα, κλειστά θα παραμείνουν αύριο, Παρασκευή 18/9, τα σχολεία της Ζακύνθου όλων των βαθμίδων εκπαίδευσης με απόφαση του δήμαρχου Ζακύνθου Νικήτα Αρετάκη, αλλά και τα σχολεία Κεφαλονιάς και Ιθάκης με απόφαση του αντιπεριφερειάρχη Σταύρου Τραυλού.

Κλειστά θα παραμείνουν αύριο όλα τα σχολεία της πρωτοβάθμιας και της δευτεροβάθμιας εκπαίδευσης στην περιφερειακή ενότητα Ηλείας, σύμφωνα με απόφαση του αντιπεριφερειάρχη, Βασίλη Γιαννόπουλου. Σύμφωνα με τον αντιπεριφερειάρχη, η απόφαση ελήφθη για λόγους ασφαλείας των μαθητών, μετά τις μετεωρολογικές προγνώσεις για επικείμενη εκδήλωση ιδιαίτερα έντονων καιρικών φαινομένων.

Πηγές: - toethnos.gr - Sigmalive - ALFA TV - MEGA Channel - OPEN TV - SKAI -