<header>H Ιερά Σύνοδος της Εκκλησίας της Ελλάδος, μετά την αποψινή συνεδρίασή της υπό την προεδρία του αρχιεπισκόπου Ιερωνύμου μέσω με τηλεδιάσκεψη, ανακοίνωσε:</header><em><strong>«Με πολύ πόνο και αίμα καρδιάς κυριολεκτικά, την προσεχή Μεγάλη Εβδομάδα και την Ανάσταση του Κυρίου, θα κληθούμε όλα τα μέλη της Εκκλησίας να ζήσουμε πρωτόγνωρες καταστάσεις, απέχοντας από τις ιερές Ακολουθίες, τη Θεία Λειτουργία, αλλά και από αυτή τη Θεία Κοινωνία»</strong> </em>
<pre style="text-align: center;"><strong><span class="subtitle">Έναν μισθό προσφέρουν οι ιεράρχες στον λογαριασμό για τον κορωνοϊό</span></strong></pre>
Η Ιερά Σύνοδος προτρέπει τους πιστούς

<em><strong>«"Εκτενέστερον προσεύχεσθε" στα σπίτια σας! Κάντε τον εαυτό σας θυσιαστήριο, θυσιάζοντας κενωτικά και αγαπητικά την παρουσία σας στον Ιερό Ναό και την προσέλευσή σας στη Θεία Ευχαριστία για χάρη όλων των αδελφών σας, οι οποίοι αποτελούν έμψυχα θυσιαστήρια Θεού. Και να είσθε βέβαιοι ότι οι Ιερείς θα λειτουργούμε λιτά, χωρίς μεγάφωνα και πανηγυρικές κωδωνοκρουσίες, έστω </strong></em><span style="color: #ff0000;"><em><strong>"κεκλεισμένων των θυρών"</strong></em></span><em><strong>, όσο και αν αυτό μας είναι δύσκολο και στενάχωρο, </strong></em><span style="color: #ff0000;"><em><strong>υπέρ "της του κόσμου ζωής και σωτηρίας", </strong></em></span><em><strong>των "εν ασθενείαις κατακειμένων", των Ιατρών και Νοσηλευτών και όλων των εθελοντών, οι οποίοι με πνεύμα αυτοθυσίας δίνουν τον εαυτό τους για να προστατεύσουν την ζωή των πολλών και την δημόσια υγεία. Ευχόμαστε και προσευχόμαστε, ο κίνδυνος να περάσει σύντομα, ώστε όλοι μαζί (Κλήρος και λαός) να αξιωθούμε να εορτάσουμε την Λαμπροφόρο Ανάσταση του Κυρίου μας με πανηγυρική Αναστάσιμη Παννυχίδα, κατά την Απόδοση της Μεγάλης Εορτής του Πάσχα, δηλαδή κατά το μεσονύκτιο μεταξύ Τρίτης 26 προς Τετάρτη 27 Μαΐου 2020» </strong></em>

Η ΔΙΣ υπογραμμίζει πως

<em><strong>«με υψηλό αίσθημα ευθύνης αποδέχεται τις αυστηρές υποδείξεις που προτείνονται από τις υγειονομικές αρχές και την Πολιτεία για τη χρονική περίοδο μέχρι της 11ης Απριλίου και προτρέπει όλους να παραμένουν στο σπίτι τους.»</strong></em>
<div id="INPAGE.VIDEO" class="text-center">Όπως τονίζει η Ιερά Σύνοδος της Εκκλησίας της Ελλάδος, κατανοεί απόλυτα την αγωνία της Eλληνικής Πολιτείας την κρίσιμη αυτή περίοδο και εκτιμά τον διακριτικό τρόπο με τον οποίο διαχειρίζεται τη συγκεκριμένη κρίση, έχοντας ως κριτήριο πάντοτε τη διαφύλαξη της δημόσιας υγείας.</div>
<div></div>
<div>ΠΗΓΕΣ: Ιερά Σύνοδος της Εκκλησίας της Ελλάδος -&nbsp; naftemporiki.gr</div>
<div></div>