<strong>Νέας Σμύρνης Λάρισας</strong>

Mετά τον χθεσινό εντοπισμό 10 νέων κρουσμάτων σε πληθυσμό Ρομά στην περιοχή Νέας Σμύρνης Λάρισας, ολοκληρώθηκαν σήμερα οι έλεγχοι σε συνεννόηση με τη Γενική Γραμματεία Πολιτικής Προστασίας.

Συγκεκριμένα, διενεργήθηκαν 652 δειγματοληψίες, από 17 κλιμάκια του Πρωτοβάθμιου Εθνικού Δικτύου Υγείας (ΠΕΔΥ) Θεσσαλίας, με την υγειονομική καθοδήγηση του καθηγητή Επιδημιολογίας Χρήστου Χατζηχριστοδούλου και τον διοικητικό συντονισμό του περιφερειάρχη, Κώστα Αγοραστού.

Η διαδικασία ιχνηλάτησης θα συνεχιστεί και τις επόμενες ημέρες με σκοπό την αποτύπωση της επιδημιολογικής εικόνας στην περιοχή σύμφωνα με το σχέδιο «Ημέρα 0, Ημέρα 7, Ημέρα 14» το οποίο είναι σε εφαρμογή.

<hr />

<h6 style="text-align: center;"><strong>Διαβάστε σχετικό άρθρο κάνοντας κλικ <a href="https://www.ny-greeks.com/?p=3679">ΕΔΏ</a></strong></h6>
<h6 class="entry-title" style="text-align: center;"><a href="https://www.ny-greeks.com/?p=3679">Ελλάδα 2 Μαΐου – O απολογισμός του Κορονοοίου (Γραφικά)</a></h6>

<hr />

<strong>Λέσβος </strong>

Την ίδια ώρα, σε ελέγχους που διενεργήθηκαν χθες σε μετανάστες που διαμένουν σε πρόχειρη δομή φιλοξενίας στη Λέσβο διαπιστώθηκαν δύο κρούσματα κορωνοϊού.

Η διαδικασία ιχνηλάτησης συνεχίζεται έως αυτή τη στιγμή. Έχουν τεθεί σε κατ’ οίκον περιορισμό 25 κάτοικοι του νησιού και δύο στελέχη του Λιμενικού Σώματος, που χαρακτηρίστηκαν <strong>«στενές επαφές επιβεβαιωμένων κρουσμάτων»</strong>.

By Yanni Iosifidi