Tα νέα εργαστηριακά επιβεβαιωμένα κρούσματα του COVID 19 στην Ελλάδα το τελευταίο 24ωρο, όπως ανακοίνωσε ο ΕΟΔΥ, ανέρχονται σε 262, ενώ καταγράφηκαν δυο ακόμη θάνατοι.

Όπως έγινε γνωστό, τα 22 κρούσματα εντοπίστηκαν κατά τους ελέγχους που διενεργήθηκαν στις πύλες εισόδου της χώρας.
<ul>
 	<li>Ο συνολικός αριθμός κρουσμάτων είναι τώρα στα 6.177, εκ των οποίων 54,8% αφορά άνδρες.</li>
 	<li>Τα 1.528 (24,7%) θεωρούνται σχετιζόμενα με ταξίδι από το εξωτερικό, ενώ 3.002 (48,6%) συνδέονται με ήδη γνωστό κρούσμα.</li>
 	<li>Ο αριθμός των ασθενών που νοσηλεύονται διασωληνωμένοι είναι 24. Η διάμεση ηλικία τους είναι 63 ετών. 8 (33.3%) είναι γυναίκες και οι υπόλοιποι άνδρες. To 54.2% έχει υποκείμενο νόσημα ή είναι ηλικιωμένοι 70 ετών και άνω. 132 ασθενείς έχουν εξέλθει από τις ΜΕΘ.</li>
</ul>
Την ίδια ώρα, έχουν καταγραφεί 2 νέοι θάνατοι από τον ιό, ενώ από την έναρξη της επιδημίας έχουν καταγραφεί συνολικά 216 θάνατοι., 73 (33.8%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 76 έτη και το 95.8% είχε κάποιο υποκείμενο νόσημα ή/και ηλικία 70 ετών και άνω.