<strong>Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>
<p style="text-align: center;"><strong>Βασικά συμπέρασμα από τη σημερινή τηλεδιάσκεψη των Ευρωπαίων ηγετών</strong></p>
Συναίνεση καταγράφηκε στη σημερινή τηλεδιάσκεψη των ηγετών η οποία έγινε σε καλό κλίμα, σε πολλά βασικά ζητήματα, αλλά και διαφωνίες κυρίως από την πλευρά χωρών του Βορρά όπως η Ολλανδία, Σουηδία, Δανία, Αυστρία, για το Ταμείο Ανάκαμψης.

Οι Ευρωπαίοι ηγέτες συμφώνησαν να συναντηθούν στα μέσα Ιουλίου στις Βρυξέλλες με στόχο να καταλήξουν σε συνολική συμφωνία για το ΠΔΠ (Πολυετές Δημοσιονομικό Πλαίσιο) της περιόδου 2021-2027, αλλά και για το Ταμείο Ανάκαμψης της οικονομίας μετά τον COVID 19.

H επικεφαλής της ΕΚΤ <strong>Κριστίν Λαγκάρντ</strong>, έκανε έκκληση στους ηγέτες να λάβουν αποφάσεις το συντομότερο, αναφέροντας πως, η οικονομία βιώνει μια δραματική πτώση με υποχώρηση του ΑΕΠ το δεύτερο τρίμηνο της τάξης του 13%, ενώ η συνολική ύφεση το 2020 θα κυμανθεί στο 8,7%, ανέφερε, προσθέτοντας ότι όσο πιο γρήγορα ληφθούν οι αποφάσεις για το Ταμείο Ανάκαμψης τόσο νωρίτερα θα ξεκινήσειη αναθέρμανση της οικονομίας.

Η <strong>Άνγκελα Μέρκελ</strong> ανέφερε ότι η Ευρώπη έχει κάθε συμφέρον να συμφωνηθεί το Ταμείο Ανάκαμψης το συντομότερο, ενώ προειδοποίησε ότι <strong><span style="color: #ff0000;">η ΕΕ αντιμετωπίζει τη βαθύτερη ύφεση από τον Δεύτερο Παγκόσμιο Πόλεμο</span></strong>. Από την πλευρά του, ο Γάλλος πρόεδρος <em><strong>Εμανουέλ Μακρόν</strong></em> ανέφερε ότι οι προτεινόμενες επιχορηγήσεις των 500 δισ. ευρώ από το Ταμείο Ανάκαμψης είναι το ελάχιστο που μπορεί να δοθεί με δεδομένη την έκταση της κρίσης COVID 19, προσθέτοντας πως η συμφωνία πρέπει να ολοκληρωθεί μέσα στον Ιούλιο.

O πρόεδρος του Ευρωπαϊκού Συμβουλίου <strong>Σαρλ Μισέλ</strong> μετά τη συνεδρίαση εμφανίστηκε συγκρατημένα αισιόδοξος , διαβλέποντας να «αναδύεται μια συναίνεση» σε σχέση με την αύξηση του ανώτατου ορίου ιδίων πόρων του ΠΔΠ, αλλά και την αναγκαιότητα του Ταμείου Ανάκαμψης. O Σαρλ Μισέλ ωστόσο έσπευσε να συμπληρώσει ότι δεν παραγνωρίζει και τις διαφωνίες που εξακολουθούν να υπάρχουν σε σχέση με το Ταμείο Ανάκαμψης, όπως για το ύψος των επιχορηγήσεων, την κλείδα κατανομής και τους όρους της χορήγησης των χρημάτων.

Σύμφωνα με τον κ. Μισέλ, τώρα ουσιαστικά ξεκινούν οι πραγματικές διαπραγματεύσεις, οι οποίες θα ενταθούν μέχρι τα μέσα Ιουλίου. O κ. Μισέλενώ ανακοίνωσε ότι θα συγκαλέσει συνάντηση των Ευρωπαίων ηγετών τον επόμενο μήνα

H πρόεδρος της Κομισιόν<strong> Ούρσουλα φον ντερ Λάιεν</strong> από την πλευρά της, επισήμανε ότι μπορούμε να ξεπεράσουμε τις διαφωνίες και να φτάσουμε σε συμφωνία αρκεί να μην χάσουμε τη μεγάλη εικόνα.

<strong>Ο Έλληνας Πρωθυπουργός Κυριάκος Μητσοτάκης</strong> χαρακτήρισε την πρόταση της Κομισιόν για το Ταμείο Ανάκαμψης σαν ένα πολύ καλό σημείο εκκίνησης, από το οποίο δεν πρέπει να πάμε παρακάτω. Μιλώντας ως εκπρόσωπος μιας χώρας που το 2011 βίωσε ύφεση της τάξης του 9,1%,, ανέφερε ότι αυτού του είδους οι οικονομικές καταστάσεις είναι πραγματικά ιδιαίτερα επώδυνες, οδηγούν σε κοινωνική αναταραχή και σε άνοδο του λαϊκισμού.

O κ. Μητσοτάκης προειδοποίησε:
<p style="text-align: center;"><strong><em>«Πρέπει όλοι να γνωρίζουμε καλά τι θα αντιμετωπίσουμε, εάν η αντίδρασή μας δεν έχει το κατάλληλο μέγεθος ή την ταχύτητα που απαιτείται. Πρέπει να διατηρηθεί το ύψος του συνολικού ποσού και η αναλογία επιχορηγήσεων - δανείων, καθώς και να μην αλλάξει η κλείδα κατανομής. Οι αγορές έχουν προεξοφλήσει το ύψος της παρέμβασης κι οτιδήποτε διαφορετικό θα δημιουργούσε σοβαρότατο πρόβλημα»,</em></strong></p>
Αναφερόμενος στην τουρκική προκλητικότητα, ο κ. Μητσοτάκης  ζήτησε το ζήτημα αυτό να συζητηθεί στη Σύνοδο του Ιουλίου, που θα πραγματοποιηθεί δια ζώσης στις Βρυξέλλες, και είπε:
<p style="text-align: center;"><strong><em>«είναι παράδοξο να συζητάμε για κυρώσεις εναντίον της Ρωσίας για την Ουκρανία και να μη συζητάμε για την παραβίαση των κυριαρχικών δικαιωμάτων κρατών-μελών της Ευρωπαϊκής Ένωσης, της Ελλάδας και της Κύπρου». </em></strong></p>
By Alex Ammohostianos