Tο Υπουργείο Υγείας στη Κύπρο, ανακοίνωσε σήμερα  το απόγευμα, τέσσερα νέα κρούσματα κορωνοϊού, μετά από σύνολο 1,831 εργαστηριακών διαγνώσεων.
<ul>
 	<li>Πρόκειται για άτομο που εντοπίστηκε στο πλαίσιο δειγματοληπτικού ελέγχου που έγινε σε χθεσινή πτήση από την Ελλάδα.</li>
 	<li>Τα τρία κρούσματα από ιδιωτική πρωτοβουλία αφορούν Σέρβα υπήκοο, μόνιμη κάτοικο Κύπρου που ήρθε στην Κύπρο στις 10 Ιουλίου η οποία υποβλήθηκε σε εργαστηριακή εξέταση μέσω του εργοδότη της πριν αρχίσει δουλειά.</li>
 	<li>Για Αιγύπτιο που ήρθε στην Κύπρο με ειδική άδεια για να εργαστεί σε πλατφόρμα πετρελαίου στις 14 Ιουλίου. Υποβλήθηκε σε εργαστηριακή εξέταση με έξοδα της εταιρείας που τον εργοδοτεί πριν μεταβεί στην πλατφόρμα και Κύπριο που είχε συμπτώματα και υποβλήθηκε στην εξέταση μέσω του γιατρού του.</li>
</ul>
Συγκεκριμένα, τα θετικά στον COVID 19 άτομα προέκυψαν ως εξής:
<ul>
 	<li>Από σύνολο 978 δειγμάτων που λήφθηκαν στο πλαίσιο ελέγχου επιβατών και επαναπατρισθέντων, εντοπίστηκε 1 κρούσμα. Το άτομο εντοπίστηκε μέσα από τον δειγματοληπτικό έλεγχο που διενεργήθηκε στη πτήση του.</li>
 	<li>Από σύνολο 268 εργαστηριακών εξετάσεων δειγμάτων που λήφθηκαν μέσω ιδιωτικής πρωτοβουλίας, εντοπίστηκαν 3 κρούσματα. Το άτομο εκ των δύο ατόμων έχει πρόσφατο ταξιδιωτικό ιστορικό.</li>
 	<li>Επιπρόσθετα, διεκπεραιώθηκαν οι ακόλουθες εργαστηριακές διαγνώσεις, χωρίς τον εντοπισμό κρούσματος:</li>
 	<li>Από δείγματα που λήφθηκαν στο πλαίσιο του προγράμματος ελέγχου 10,000 εργαζομένων που επαναδραστηριοποιήθηκαν κατά τη β’ και γ’ φάση της στρατηγικής για σταδιακή άρση των περιορισμών, ολοκληρώθηκαν 77 εργαστηριακές διαγνώσεις,</li>
 	<li>Από δείγματα που λήφθηκαν στο πλαίσιο της διαδικασίας ιχνηλάτησης των επαφών ήδη επιβεβαιωμένων κρουσμάτων, είχαμε 68 εργαστηριακές διαγνώσεις,</li>
 	<li>Από τα δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, διεκπεραιώθηκαν 197 εργαστηριακές διαγνώσεις.</li>
 	<li>Από τα Μικροβιολογικά Εργαστήρια των Γενικών Νοσοκομείων, είχαμε αποτέλεσμα για 63 δείγματα, και</li>
 	<li>Από το πρόγραμμα που διενεργεί το Υπουργείο Άμυνας για τον έλεγχο των νεοσύλλεκτων στρατιωτών, διεκπεραιώθηκαν 180 εργαστηριακές εξετάσεις.</li>
</ul>
Με βάση και τα σημερινά δεδομένα, ο συνολικός αριθμός των θετικών κρουσμάτων ανήλθε στα 1,037.

Πηγές: - Υπουργείο Υγείας Κύπρου - Sigmalive -