<p style="text-align: center;"><strong>Mετά την σύσκεψη υπό τον πρωθυπουργό, Κυριάκο Μητσοτάκη ο Έλληνας υπουργός Εξωτερικών, Νίκος Δένδιας, ζήτησε την έκτακτη σύγκληση του Συμβουλίου των Υπουργών Εξωτερικών της EE, με θέμα την διευρυνόμενη τουρκική προκλητικότητα και παραβατικότητα,</strong></p>
Σε δήλωσή του, ο κ. Δένδιας τονίζει πως το αίτημα διατυπώνεται σε συγκυρία κατά την οποία υφίσταται σαφής τουρκική απειλή κατά της ειρήνης και της ασφάλειας στην ανατολική Μεσόγειο, στην Ελλάδα και την Κύπρο. Επισημαίνει, επιπροσθέτως, ότι παρά την προσήλωση της χώρας μας στον διάλογο επί τη βάσει των κανόνων του Διεθνούς Δικαίου και του Δικαίου της Θάλασσας, προσήλωση την οποία και τώρα επαναλαμβάνει, η Τουρκία αποφάσισε να επιδοθεί στην γνώριμη παραβατικότητά της και προσθέτει:
<p style="text-align: center;"><em><strong>«Απέδειξε και πάλι ότι οι δηλώσεις της περί ετοιμότητας για διάλογο ήταν ανειλικρινείς και προσχηματικές. Ότι αποστρέφεται τις σύγχρονες αντιλήψεις που διέπουν τα κράτη τον 21ο αιώνα. Ότι ζει και ενεργεί στον 19ο αιώνα. Ότι εφαρμόζει πολιτική κανονιοφόρων. Ότι εμμένει στον αποσταθεροποιητικό της ρόλο. Ότι δρα εκτός πλαισίου διεθνούς δικαίου. Ότι επιδιώκει να επιβάλλει τετελεσμένα».</strong></em></p>
Σε αυτό το πλαίσιο, ο υπουργός Εξωτερικών έστειλε το απολύτως σαφές μήνυμα ότι η Ελλάδα δεν θα δεχθεί τετελεσμένα και πως δεν θα υπάρξει ανοχή στις απόπειρες της Τουρκίας.

Απευθυνόμενος προς όλους, ο κ. Δένδιας κατέστησε σαφές ότι η Ελλάδα θα υπερασπίσει την κυριαρχία και τα κυριαρχικά της δικαιώματα και κάλεσε την Τουρκία να αποχωρήσει άμεσα από την ελληνική υφαλοκρηπίδα.

Νωρίτερα, ο υπουργός Εξωτερικών Νίκος Δένδιας είχε συνάντηση με τον πρέσβη των ΗΠΑ στην Ελλάδα, Τζέφρι Πάιατ. H συνάντησή τους πραγματοποιήθηκε στο υπουργείο Εξωτερικών.

Στο επίκεντρο της συζήτησης βρέθηκαν οι εξελίξεις στην Ανατολική Μεσόγειο και η τουρκική παραβατικότητα, σύμφωνα με ανάρτηση του κυρίου Δένδια στο Twitter.
<div class="twitter-tweet twitter-tweet-rendered"><iframe id="twitter-widget-0" class="" title="Twitter Tweet" src="https://platform.twitter.com/embed/index.html?dnt=true&amp;embedId=twitter-widget-0&amp;frame=false&amp;hideCard=false&amp;hideThread=false&amp;id=1293110285818109952&amp;lang=en&amp;origin=https%3A%2F%2Fwww.greekamericanmedia.com%2F2020%2F08%2F11%2F%25ce%25b1%25cf%2585%25cf%2583%25cf%2584%25ce%25b7%25cf%2581%25cf%258c-%25ce%25bc%25ce%25ae%25ce%25bd%25cf%2585%25ce%25bc%25ce%25b1-%25ce%25b4%25ce%25ad%25ce%25bd%25ce%25b4%25ce%25b9%25ce%25b1-%25cf%2583%25ce%25b5-%25cf%2584%25ce%25bf%25cf%2585%25cf%2581%25ce%25ba%25ce%25af%25ce%25b1-%25ce%25b4%25ce%25b5%25ce%25bd%2F&amp;theme=light&amp;widgetsVersion=223fc1c4%3A1596143124634&amp;width=550px" frameborder="0" scrolling="no" allowfullscreen="allowfullscreen" data-tweet-id="1293110285818109952" data-mce-fragment="1"></iframe></div>
O εκπρόσωπος του Στέιτ Ντιπάρτμεντ, την Δευτέρα, απαντώντας σε ερώτηση, χαρακτήρισε τις συγκεκριμένες δράσεις ως προκλητικές και είπε ότι αυξάνουν τις εντάσεις στην περιοχή.

<em><strong>«Οι Ηνωμένες Πολιτείες γνωρίζουν ότι η Τουρκία έχει εκδώσει ειδοποίηση σε άλλα πλοία για ερευνητικές δραστηριότητες στην Ανατολική Μεσόγειο. Προτρέπουμε τις τουρκικές αρχές να σταματήσουν τέτοια σχέδια για επιχειρήσεις και να αποφύγουν μέτρα που αυξάνουν τις εντάσεις στην περιοχή»,</strong> </em>απάντησε εκπρόσωπος του Στέιτ Ντιπάρτμεντ.

Πηγή: – Sigmalive – Ελληνικό Υπουργείο Εξωτερικών –