Eπίσκεψη στο Μάτι που καταστράφηκε τον Ιούλιο του 2018 από την μεγάλη πυρκαγιά, πραγματοποίησε σήμερα ο πρωθυπουργός της Ελλάδας Κυριάκος Μητσοτάκης, ο όποιος ανέφερε πως στο Μάτι δρομολογούνται δύο νέες παρεμβάσεις:
<ol>
 	<li>Η κατασκευή πρότυπου συγκροτήματος κοινωνικής κατοικίας που θα διατεθεί σε άστεγους πυρόπληκτους.</li>
 	<li>H δημιουργία ενός χώρου πρασίνου και αναψυχής.</li>
</ol>
O πρωθυπουργός της Ελλάδας Κυριάκος Μητσοτάκης, ανέφερε, πως :
<p style="text-align: center;"><strong><em>"Η μεγάλη μας πρόκληση είναι να ξαναφτιάξουμε την περιοχή αυτή καλύτερη από πριν."</em></strong></p>
Ο Κυριάκος Μητσοτάκης, επισκέφτηκε σήμερα το πρωί της Πέμπτης το Μάτι όπου είχε συνάντηση με τους κατοίκους, συνομιλώντας για τα έργα που γίνονται στην περιοχή. Τον Έλληνα Πρωθυπουργό συνόδευαν ο πρέσβης της Κυπριακής Δημοκρατίας, Κυριάκος Κενεβέζος και εκπρόσωποι της Εκκλησίας

O Έλληνας Πρωθυπουργός, κατά τη διάρκεια της επίσκεψής του στην περιοχή, ανακοίνωσε και την μεγάλη δωρεά των έντεκα εκατομμυρίων ευρώ της Κυπριακής Δημοκρατίας για την αναγέννηση της περιοχής στο Μάτι.

https://www.facebook.com/34848567724/videos/296980578282322

Αναλυτικά, θα διατεθούν:

- 8 εκατ. ευρώ για την ανέγερση οικιστικών μονάδων προς τις ευπαθείς ομάδες εκείνες που μετά τη φονική πυρκαγιά αδυνατούν να εξασφαλίσουν τη δική τους στέγη, σε οικόπεδο 50 στρεμμάτων της εκκλησίας

- 3 εκατ. ευρώ για τη χρηματοδότηση της μελέτης και των τεχνικών έργων για τη διαμόρφωση χώρου σε μεσογειακό πάρκο πρασίνου και αναψυχής που η τοπική κοινωνία επί χρόνια διεκδικεί σε οικόπεδο 130 στρεμμάτων του ΕΦΚΑ.