ΚΎΠΡΟΣ - Την αποτροπή της εισόδου σε Κυπριακά χωρικά ύδατα σκάφους με μετανάστες, απέτρεψε την περασμένη Πέμπτη η λιμενική Αστυνομία Κύπρου.

Όπως αναφέρει σε ανακοίνωσή της η Αστυνομία Κύπρου, γύρω στις 10π.μ. της περασμένης Πέμπτης, τα Κυπριακά ραντάρ εντόπισαν άγνωστο στίγμα, που βρισκόταν σε απόσταση 30 ναυτικών μιλίων από το ακρωτήριο Αρναούτης, να κινείται με μεγάλη ταχύτητα προς τις ακτές του Ακάμα.

Παρά τις κλήσεις μέσω ασυρμάτου, δεν υπήρξε καμία ανταπόκριση, έτσι αποφασίστηκε ο απόπλους της Ακάτου «Ποσειδών» για εντοπισμό και έλεγχο του ύποπτου στόχου.

Γύρω στη 1.10μ.μ., η αστυνομική άκατος εντόπισε και ανέκοψε την πορεία του στόχου, σε απόσταση 12,5 ναυτικών μιλιών από το ακρωτήριο Αρναούτης. Όπως διαπιστώθηκε επρόκειτο για λέμβο μήκους 8-10 μέτρων, στην οποία επέβαιναν γύρω στους 35 παράτυπους μετανάστες.

https://www.youtube.com/watch?time_continue=60&amp;v=xrAam39tz4I&amp;feature=emb_title

Αφού τους εξηγήθηκε ότι λόγω των μέτρων κατά του κορωνοϊού δεν επιτρέπεται η είσοδος στην Κυπριακή Δημοκρατία, η λέμβος κατευθύνθηκε προς τον κόλπο της Μόρφου.

Η άκατος ακολούθησε τη λέμβο, για σκοπούς ασφαλείας των επιβαινόντων, μέχρι τη γραμμή αντιπαράταξης του Κάτω Πύργου Τυλληρίας.

Αξίζει να σημειωθεί ότι το σκάφος ήταν υπό τουρκική σημαία.

Αναδημοσιεύουμε από το SIGMALIVE Κύπρου