<h6 style="text-align: center;"><strong>Στα χέρια της Αντιτρομοκρατικής 27χρονος τζιχαντιστής μέλος του ISIS που κατηγορείται για συμετοχή σε τρομοκρατικές ενέργειες και ανθρωποκτονίες.</strong></h6>
Σύμφωνα με την ανακοίνωση της ΕΛ.ΑΣ.,  o Σύρος τρομοκράτης συνελήφθη από την Αντιτρομοκρατική Υπηρεσία (Δ.Α.Ε.Ε.Β.) τις πρώτες πρωινές ώρες σήμερα 19ης Νοεμβρίου, και σε βάρος του, σχηματίστηκε δικογραφία κακουργηματικού χαρακτήρα για ένταξη και συμμετοχή ως μέλος στην τρομοκρατική οργάνωση ISIS/DAESH,  καθώς και για τρομοκρατικές πράξεις άμεσης συνδρομής σε ανθρωποκτονία με δόλο, σε ήρεμη ψυχική κατάσταση, από κοινού και κατά συρροή.

https://www.youtube.com/watch?v=rHwKhFfhblQ

Ο συλληφθείς, ο οποίος εισήλθε στην Ελλάδα στις 28-03- 2018, εξεταζόμενος αποδέχτηκε τις σε βάρος του αποδιδόμενες κατηγορίες και με τη δικογραφία που σχηματίστηκε σε βάρος του οδηγείται ενώπιον του Εισαγγελέα Πρωτοδικών Αθηνών.

Κατά τη διενέργεια έρευνας, που πραγματοποιήθηκε σε οικίσκο ανοιχτής δομής φιλοξενίας αλλοδαπών, στον Ελαιώνα όπου διέμενε, ανευρέθηκαν ψηφιακά πειστήρια, τα οποία θα αποσταλούν στα εγκληματολογικά Εργαστήρια για διενέργεια εργαστηριακών εξετάσεων.

Πηγές: - Sigmalive - CNN.gr -