<h6 style="text-align: center;"><strong>Είκοσι-δύο νέα κρούσματα κορωνοϊού στην Κύπρο, σύμφωνα με ενημέρωση που έλαβε σήμερα η Μονάδα Επιδημιολογικής Επιτήρησης από συμβαλλόμενα εργαστήρια, από σύνολο 3,477 εργαστηριακών διαγνώσεων.</strong></h6>
<strong>Τρία από ιχνηλάτηση:</strong>
Το ένα άτομο είναι στενή επαφή από το οικογενειακό περιβάλλον του κρούσματος που ανακοινώθηκε στις 30/9, που σχετίζεται με το cluster Εθνικού Άχνας. Το σημερινό άτομο είχε συμπτώματα (βήχα, πονόλαιμο, μυαλγίες) από τις 30/9.
Το 2ο άτομο είναι στενή επαφή του κρούσματος που ανακοινώθηκε στις 29/9 από την ιχνηλάτηση των επαφών άλλου περιστατικού (27/9). Είναι το 4ο άτομο από αυτή την αλυσίδα.
Το 3ο άτομο είναι επαφή της μαθήτριας του Γυμνασίου Λινόπετρας που ανακοινώθηκε στις 27/9. Φοιτεί σε Γυμνάσιο στην Επαρχία Λεμεσού. Στην αλυσίδα έχουμε πλέον 7 άτομα.

<strong>Τέσσερα από Ειδικές Ομάδες / Παραπομπή από γιατρό:</strong>
Το 1ο άτομο είναι εργαζόμενος στις Βρετανικές Βάσεις. Στις 30/9 είχε πονόλαιμο.
Το 2ο άτομο είχε συμπτώματα από τις 30/9 (πονόλαιμο, μυαλγίες) και παραπέμφθηκε από τον Προσωπικό του Ιατρό.
Το 3ο άτομο είχε συμπτώματα στις 29/9 (πυρετό, μυαλγία, βήχα) και παραπέμφθηκε από τον Προσωπικό του Ιατρό.
Το 4ο άτομο έκανε την εξέταση στο πλαίσιο προεγχειρητικού ελέγχου.

<strong>Έξι από πτήσεις:</strong>
Ένα άτομο ήρθε από την Μόσχα στην Λάρνακα στις 2/10.
Δύο άτομα ήρθαν από το Λονδίνο στη Λάρνακα στην ίδια πτήση στις 2/10.
Τρία άτομα ήρθαν από την Αθήνα στην Λάρνακα στην ίδια πτήση στις 2/10.

<strong>Οκτώ από ιδιωτική πρωτοβουλία:</strong>
<ul>
 	<li>Δύο άτομα εργάζονται σε επιχείρηση στο Δασάκι της Άχνας. Έκαναν την εξέταση ιδιωτικά μέσω της εταιρείας όπου εργάζονται. Και οι δύο σημερινά άτομα είχαν συμπτώματα από τις 29/9, το ένα αγευσία και καταρροή και το άλλο αδυναμία και βήχα.</li>
 	<li>Ένα άτομο είναι ποδοσφαιριστής του ΑΣΙΛ Λύσης και επαφή ενός από τα προηγούμενα κρούσματα της ομάδας που ανακοινώθηκε στις 29/9. Έκανε τεστ για να μπορέσει να αγωνιστεί.</li>
 	<li>Ένα άτομο έκανε το τεστ ιδιωτικά, χωρίς να έχει συμπτώματα.</li>
 	<li>Ένα άτομο είχε συμπτώματα από τις 29/9 (πονόλαιμος, μυαλγία, πονοκέφαλος) και έκανε το τεστ ιδιωτικά.</li>
 	<li>Τρία άτομα έκαναν την εξέταση τη 12η μέρα για να αποδεσμευτούν από την καραντίνα τους σύμφωνα με το σχετικό Διάταγμα. Και τα τρία άτομα ήρθαν από τη Ρωσία: τα 2 άτομα στις 18/9 και το 3ο άτομο στις 20/9.</li>
</ul>
<strong>Ένα από Μικροβιολογικά εργαστήρια Γενικών Νοσοκομείων:</strong> Πρόκειται για Βρετανό που ήρθε στην Κύπρο τις 27/9 από Αγγλία. Στις 2/10 ανέπτυξε συμπτώματα (βήχα και πυρετό) και επισκέφθηκε το νοσοκομείο. Μεταφέρθηκε στην Αμμόχωστο.

Στο νοσοκομείο αναφοράς νοσηλεύονται 10 ασθενείς εκ των οποίων 4 στη ΜΑΦ. Στην ΜΕΘ Λευκωσίας νοσηλεύονται διασωληνωμένοι 2 ασθενείς.

<strong>Επιπλέον, διεκπεραιώθηκαν οι ακόλουθες εργαστηριακές εξετάσεις, χωρίς τον εντοπισμό κρούσματος:</strong>
<ul>
 	<li>Από δείγματα που λήφθηκαν στο πλαίσιο δειγματοληπτικού ελέγχου που διενεργεί η ΚΟΠ σε Σωματεία που συμμετέχουν στις διοργανώσεις της, ολοκληρώθηκαν 398 εργαστηριακές διαγνώσεις, και</li>
 	<li>Από δείγματα που λήφθηκαν στο πλαίσιο του προγράμματος ελέγχου μαθητών, εκπαιδευτικών και προσωπικού σχολικών μονάδων, ολοκληρώθηκαν 423 εργαστηριακές διαγνώσεις.</li>
</ul>
Συνεπώς και με βάση τα μέχρι τώρα δεδομένα, ο συνολικός αριθμός των κρουσμάτων ανέρχεται στα 1,811.

Επιπρόσθετα, στο Γενικό Νοσοκομείο Αμμοχώστου νοσηλεύονται 10 άτομα θετικά στον ιό SARS-CoV-2, τέσσερα εκ των οποίων στη Μονάδα Αυξημένης Φροντίδας. Στη Μονάδα Εντατικής Θεραπείας του Γενικού Νοσοκομείου Λευκωσίας νοσηλεύονται διασωληνωμένοι δύο ασθενείς. Στα υπόλοιπα νοσηλευτήρια σε θάλαμο νοσηλεύεται ένας ασθενής COVID-19.

Αναδημοσιεύουμε από Sigmalive