<h5 class="description" style="text-align: center;"><strong>Στην έκτακτη επίσκεψή του στη Λιβύη </strong><strong>ο Νίκος Δένδιας </strong><strong>συζήτησε με τον πρόεδρο του λιβυκού κοινοβουλίου Aguila Saleh, </strong><strong>τ</strong><strong>ο άνοιγμα Eλληνικού προξενείου στη Βεγγάζη αλλά και τον καθορισμό θαλάσσιων ζωνών Ελλάδας και Λιβύης σε αντιπαράθεση με το τουρκολιβυκό σύμφωνο που έχουν υπογράψει οι Ερντογάν-Σαράζ, </strong></h5>
&nbsp;

<strong>Ιστορικές ευθύνες της Τουρκίας</strong>

O κ. Δένδιας σε δηλώσεις του επεσήμανε πως ο συνομιλητής του είναι ο <em><strong>«μόνος εκλεγμένος θεσμός στη λιβυκή πραγματικότητα»</strong></em> και στο πλαίσιο αυτό ο Έλληνας υπουργός Εξωτερικών υπενθύμισε το προ μηνών ταξίδι του Aguila Saleh στην Αθήνα.

Στο πλαίσιο αυτό ο κ. Δένδιας -κατά το πρότυπο της πρόσφατης δήλωσης του Γάλλου προέδρου Μακρόν- υπογράμμισε πως οι δύο άνδρες συμφώνησαν πως:
<p style="text-align: center;"><strong><em> «η Τουρκία έχει ιστορικές ευθύνες  για τον εμφύλιο με την μεταφορά μισθοφόρων στη Λιβύη»</em></strong></p>
<img class=" wp-image-1447" src="https://www.greekamericanmedia.com/wp-content/uploads/2020/07/λιβυοςπροεδροςβουλης-300x200.jpeg" alt="" width="575" height="383" />

Eνώ στον απόηχο της παραβίασης του εμπάργκο όπλων από την Τουρκία, ο κ. Δένδιας συμπλήρωσε πως επίσης υπήρξε συμφωνία με τον Aguila Saleh πως η επόμενη μέρα στη Λιβύη <strong><em>«προϋποθέτει την απομάκρυνση όλων των ξένων δυνάμεων».</em></strong>

Mεταξύ Aguila Saleh και κ. Δένδια, υπήρξε συναντίληψη και για την πρωτοβουλία του Αιγύπτιου προέδρου για την ειρήνευση στη Λιβύη αλλά και τη Διαδικασία του Βερολίνου στην αντιμετώπιση του λιβυκού ζητήματος.

https://twitter.com/NikosDendias/status/1278320065260204035

https://twitter.com/GreeceMFA/status/1278314587201384448

Σημειώνεται ότι, η ανατολική Λιβύη κυβερνάται από τη βουλή η οποία στηρίζεται από τον Λιβυκό Εθνικό Στρατό (LNA) του Χαφτάρ, ενώ η δυτική Λιβύη ελέγχεται από την κυβέρνηση  Σαράζ.

<strong>Αναλυτικά η δήλωση του Νίκου Δένδια έχει ως εξής:</strong>
<p style="text-align: center;"><strong><em>«Είχα σήμερα τη χαρά να επισκεφθώ, εδώ στη Λιβύη, τον Πρόεδρο του μόνου εκλεγμένου θεσμού στη λιβυκή πραγματικότητα, του Λιβυκού Κοινοβουλίου, τον </em></strong></p>
&nbsp;
<p style="text-align: center;"><strong><em>Aguila Saleh, ήδη επισκέπτη μας στην Ελλάδα.</em></strong></p>
<p style="text-align: center;"><strong><em>Είχαμε την ευκαιρία να συμφωνήσουμε μαζί στον τρόπο με τον οποίο μπορεί να αντιμετωπισθεί η λιβυκή κρίση, που προϋποθέτει τη Διαδικασία του Βερολίνου και επίσης την πολύ ενδιαφέρουσα πρωτοβουλία του Αιγύπτιου Προέδρου Al-Sisi. Συμφωνήσαμε με τον Aguila Saleh ότι η αυριανή πραγματικότητα στη Λιβύη προϋποθέτει την απομάκρυνση όλων των ξένων δυνάμεων. Αυτό είναι απαραίτητη προϋπόθεση για την ειρήνη και τη σταθερότητα.</em></strong></p>
<p style="text-align: center;"><strong><em>Η Ελλάδα βοηθάει προς αυτή την κατεύθυνση με τη συμμετοχή της στην επιχείρηση «Ειρήνη» στη θάλασσα και είναι έτοιμη να βοηθήσει ακόμη περισσότερο.</em></strong></p>
<p style="text-align: center;"><strong><em>Επίσης, πρέπει να πω ξεκάθαρα ότι, συμφωνήσαμε ότι η Τουρκία έχει ιστορικές ευθύνες για αυτό που συμβαίνει σήμερα στη Λιβύη, όπως πολύ σωστά είπε χθες ο Πρόεδρος Macron. Η μεταφορά μισθοφόρων από τη Συρία και η παραβίαση του εμπάργκο όπλων είναι στοιχεία τα οποία βαρύνουν την τουρκική στάση. Δημιουργούν, όπως είπα και πριν, ιστορικές ευθύνες.</em></strong></p>
<p style="text-align: center;"><strong><em>Από εκεί και πέρα συζητήσαμε για το μέλλον των σχέσεων της Ελλάδας με τη Λιβύη. Συνεννοηθήκαμε για τη δυνατότητα να λειτουργήσει Ελληνικό Προξενείο στη Βεγγάζη, το οποίο να διευκολύνει τις εμπορικές συναλλαγές. Η Λιβύη επιθυμεί να αντικαταστήσει τα τουρκικά προϊόντα με άλλα, ευρωπαϊκής και μάλιστα ελληνικής προέλευσης.</em></strong></p>
<p style="text-align: center;"><strong><em>Συζητήσαμε, επίσης, για τον καθορισμό των θαλασσίων ζωνών μεταξύ Ελλάδας και Λιβύης, στο πλαίσιο, βεβαίως, όχι της αυθαιρεσίας που συνιστά το φερόμενο ως μνημόνιο Sarraj-Τουρκίας, αλλά στο πλαίσιο του Διεθνούς Δικαίου, σε συνέχιση των συνομιλιών μεταξύ Ελλάδας και Λιβύης το 2010. Και, βεβαίως, είχα τη χαρά να ανακοινώσω στον Πρόεδρο του Λιβυκού Κοινοβουλίου την απόφαση του Κώστα Τασούλα, του Προέδρου της Βουλής των Ελλήνων, για την επαναλειτουργία της Επιτροπής Φιλίας Ελλάδος-Λιβύης στο Ελληνικό Κοινοβούλιο»</em></strong>.</p>
Πηγές : - Ελληνικό Υπουργείο Εξωτερικών - in.gr - Kathimerini - Sigmalive -