<h6 style="text-align: center;"><strong>Όπως αναμενόταν, και όπως προβλέψαμε και χθες στο άρθρο μας με τίτλο <a href="https://www.ny-greeks.com/2020/07/13/%cf%80%ce%bbh%cf%81%ce%b5%cf%83-%cf%81%ce%b5%cf%80%ce%bf%cf%81%cf%84%ce%b1%ce%b6-%cf%86%cf%81%ce%b5%ce%bd%ce%ae%cf%81%ce%b7%cf%82-%ce%b4%ce%b9%cf%80%ce%bb%cf%89%ce%bc%ce%b1%cf%84%ce%b9%ce%ba%ce%ae/">"ΠΛHΡΕΣ ΡΕΠΟΡΤΑΖ: Φρενήρης διπλωματική κινητικότητα από Ελλάδα, για την αποτροπή στρατιωτικής σύρραξης αλλά και για την Αγία Σοφία (VIDEOS)",</a> το Συμβουλίου Εξωτερικών Υποθέσεων της ΕΕ, κατά τη συζήτηση που διεξήχθη σήμερα, αρκέστηκε σε φραστική στήριξη των Ελληνικών θέσεων. Από την μια έχουμε το αναμενόμενο, δηλαδή τη φραστική αλληλεγγύη και κατανόηση των Ευρωπαίων εταίρων μας, και από την άλλη είχαμε το Ευρωπαϊκό "αυτονόητο" της απόλυτης απραξίας και αδράνειας, μετατίθοντας το πρόβλημα για το μέλλον !!!</strong></h6>
Στην σε&nbsp; βάθος συζήτηση για την Τουρκία που διεξήχθη σήμερα, στο πλαίσιο του Συμβουλίου Εξωτερικών Υποθέσεων της ΕΕ, αναδείχθηκε η πληθώρα προβλημάτων που δημιουργεί για την ΕΕ η συμπεριφορά της Τουρκίας. O Ύπατος Εκπρόσωπος της ΕΕ Ζοζέπ Μπορέλ, ανέλαβε να διερευνήσει τρόπους για μείωση της έντασης με την Τουρκία, αυστηρά στη βάση των θέσεων της ΕΕ όπως εκφράζονται στα Συμπεράσματα του Συμβουλίου που έχουν κατά καιρούς υιοθετηθεί, χωρίς όμως να λάβει εντολή για διαπραγμάτευση με την Τουρκία.

Στο θέμα των παράνομων τουρκικών γεωτρήσεων στην ΑΟΖ της Κύπρου και των απειλών εναντίων της Ελλάδας, η Ευρωπαϊκή Υπηρεσία Εξωτερικής Δράσης (ΕΥΕΔ) θα ετοιμάσει έγγραφο επιλογών για περαιτέρω μέτρα εναντίον της Τουρκίας. Ένα σενάριο το οποίο είδαμε και πιο παλιά, όταν και πάλι τα μέτρα κατά της Τουρκίας έμειναν απλά κούφια λόγια

Παράλληλα, ο Ύπατος Εκπρόσωπος της ΕΕ Ζοζέπ Μπορέλ στη συνέντευξη Τύπου δήλωσε ότι, θα συνεχιστούν οι εργασίες επί προτάσεων της Κύπρου για πρόσθετες κυρώσεις σύμφωνα και με τις σχετικές αποφάσεις του Συμβουλίου.

Κατά τη συζήτηση τέθηκε και η απόφαση για την Αγία Σοφία, με το Συμβούλιο να καταδικάζει έντονα τις ενέργειες της τουρκικής Κυβέρνησης και να την καλεί να επανεξετάσει την απόφαση της. O Ζοζέπ Μπορελ τόνισε ότι το Συμβούλιο καταδίκασε την μετατροπή σε τζαμί, η οποία <em><strong>"πυροδοτεί την καχυποψία και υπονομεύει τις προσπάθειες για διάλογο και συνεργασία"</strong></em>, καλώντας την Κυβέρνηση στην Άγκυρα να επανεξετάσει την απόφαση

Η συζήτηση για το μέλλον των ευρωτουρκικων σχέσεων θα συνεχιστεί, με τη συζήτηση να μεταφέρεται στο Άτυπο Συμβούλιο Υπουργών Εξωτερικών, γνωστό ως Gymnich, στο Βερολίνο, τον Αύγουστο.

O Ζοζέπ Μπορελ δήλωσε:
<p style="text-align: center;"><em><strong> "Είχαμε μια μακρά και ενδιαφέρουσα συζήτηση, στο τέλος της οποίας παρουσίασα τα συμπεράσματά μου τα οποία εγκρίθηκαν από το Συμβούλιο, και τα οποία θα ορίσουν τη δράση μου στο επόμενο διάστημα"</strong></em></p>
<p style="text-align: center;"><em><strong>"H Τουρκία είναι μια "σημαντική χωρά" με την οποία η ΕΕ θα μπορούσε να αναπτύξει καλύτερες σχέσεις αλλά με σεβασμό στις ευρωπαϊκές αξίες".</strong></em></p>
<p style="text-align: center;"><strong><em>"Tο Συμβούλιο αναγνώρισε "ανησυχητικές εξελίξεις στην Ανατολική Μεσόγειο" και κάλεσε την Τουρκία να δημιουργήσει περιβάλλον που θα συμβάλει στην εκτόνωση."</em></strong></p>
&nbsp;

Κληθείς από το ΚΥΠΕ να δώσει διευκρινίσεις σε σχέση με το πλαίσιο κυρώσεων και τις επιλογές για διάλογο, ο Ύπατος Εκπρόσωπος τόνισε ότι η φρασεολογία του Συμβουλίου είναι εξαιρετικά προσεκτική, και σημείωσε ότι<em><strong> "οι κυρώσεις είναι εργαλείο και όχι αυτοσκοπός"</strong></em>, ξεκαθαρίζοντας ότι ο σκοπός είναι να μειωθεί η ένταση και διευκρίνισε ότι <em><strong>"τα κυριαρχικά δικαιώματα των Κρατών Μελών πρέπει να είναι σεβαστά."</strong></em>
<p style="text-align: center;"><strong><em>"Είναι άλλο πράγμα ο διάλογος και άλλο οι διαπραγματεύσεις", είπε ο κ. Μπορρέλ, ξεκαθαρίζοντας ότι το Συμβούλιο του έδωσε την εντολή να "εξερευνήσει νέες οδούς για τη μείωση των εντάσεων και την προώθηση της κατανόησης".</em></strong></p>
Σε σχέση τέλος με τη Λιβυή, σύμφωνα με τον Ύπατο Εκπρόσωπο, διαπιστώθηκε επιδείνωση της κατάστασης και κατάφωρες παραβιάσεις του εμπάργκο. Το Συμβούλιο συμφώνησε να προχωρήσει σε περισσότερες κυρώσεις για την εφαρμογή του εμπάργκο και ενίσχυση της αποτελεσματικότητα της επιχείρησης “Ιrini”.

Πηγές: - ΚΥΠΕ - Sigmalive -

Cover Photo by <a id="js_t2r" class="_hli" href="https://www.facebook.com/www.sendika.org/?tn-str=k%2AF" data-ft="{&quot;tn&quot;:&quot;k&quot;}" data-hovercard="/ajax/hovercard/page.php?id=342382668343&amp;extragetparams=%7B%22tn-str%22%3A%22k%2AF%22%7D" data-hovercard-prefer-more-content-show="1" aria-describedby="u_123_1" aria-owns="js_t2f">SENDİKA - www.sendika.org</a>

By Alex Ammohostianos