Αύξηση κατά 13,35% σημείωσαν οι εγγεγραμμένοι άνεργοι στον ΟΑΕΔ τον Αύγουστο, συγκριτικά με τον Αύγουστο του 2019. Σε απόλυτους αριθμούς, ο πληθυσμός των εγγεγραμμένων στον ΟΑΕΔ ανέργων αυξήθηκε κατά 128.384 άτομα, με αποτέλεσμα να ξεπεράσει το «φράγμα» του ενός εκατομμυρίου και να φτάσει σε 1,090 εκατ. άτομα.

Πέρυσι τον Αύγουστο οι εγγεγραμμένοι άνεργοι του ΟΑΕΔ ήταν 961.749. Αύξηση 3,26% σημείωσε και ο πληθυσμός των επιδοτούμενων ανέργων, καθώς από 138.492 έφτασε στος 143.005.

<img class="size-medium wp-image-8306 alignleft" src="https://www.ny-greeks.com/wp-content/uploads/2020/09/Anergia-123-300x188.jpg" alt="" width="300" height="188" />

Αντίθετα, σε σύγκριση με τον αμέσως προηγούμενο μήνα, δηλαδή συγκριτικά με τον Ιούλιο του 2020, ο πληθυσμός των εγγεγραμμένων ανέργων μειώθηκε κατά 0,54% και κατά 5.864 άτομα (έπεσε από το 1,095 εκατ. τον Ιούλιο σε 1,090 εκατ. τον Αύγουστο). Αντίστοιχα μειώθηκε και ο πληθυσμός των επιδοτούμενων ανέργων κατά 3,06% και 4.519 άτομα (έπεσε από τους 147.524 στους 143.005).

Αξιοσημείωτο είναι πως το συντριπτικό ποσοστό του 95% από το σύνολο των ανέργων που είναι εγγεγραμμένοι στον ΟΑΕΔ δηλώνει πως αναζητά εργασία, ενώ μόνο το 5% δηλώνει πως δεν αναζητά.

Αναλυτικά, το σύνολο των εγγεγραμμένων ανέργων, με κριτήριο την αναζήτηση εργασίας (αναζητούντων εργασία), για τον μήνα Αύγουστο 2020 ανήλθε σε 1.036.582.

Αντίθετα, το σύνολο των εγγεγραμμένων λοιπών (μη αναζητούντων εργασία), για τον μήνα Αύγουστο 2020, ανήλθε σε 53.551.

<span style="color: #ff0000;"><strong>«Φρέσκοι» άνεργοι</strong></span>
Από όσους αναζητούν εργασία, οι μισοί -δηλαδή οι 536.423 (ποσοστό 51,75%)- είναι μακροχρόνια άνεργοι, καθώς είναι εγγεγραμμένοι στο μητρώο του ΟΑΕΔ για χρονικό διάστημα ίσο ή και περισσότερο των 12 μηνών. Πρόκειται για τον πληθυσμό που βρέθηκε στην ανεργία προ κορονοϊού και παραμένει εγκλωβισμένος εκεί.

Σημαντικό ποσοστό όμως είναι και οι «φρέσκοι» άνεργοι, καθώς φτάνουν τους 500.159 (ποσοστό 48,25%), οι οποίοι είναι εγγεγραμμένοι στο μητρώο του ΟΑΕΔ για χρονικό διάστημα μικρότερο των 12 μηνών. Πρόκειται για τον πληθυσμό που έχασε τη δουλειά του από τον Σεπτέμβριο του 2019 και μετά.

Οι άνδρες ανέρχονται σε 360.166 (ποσοστό 34,75%) και οι γυναίκες σε 676.416 (ποσοστό 65,25%).

<strong><span style="color: #ff0000;">Ηλικία</span></strong>

Αξίζει να αναφερθεί πως ένας στους τρεις από όσους αναζητούν εργασία και δεν βρίσκουν είναι 30-44 ετών. Πρόκειται για 388.770 άτομα, που είναι το 37,50% του πληθυσμού των ανέργων που αναζητούν εργασία.
Ένας στους τέσσερις (δηλαδή 247.826 - ποσοστό 23,91%) είναι 45 - 54 ετών. Σωρευτικά, οι άνεργοι ηλικίας 30 - 54 ετών είναι πάνω από μισό εκατομμύριο, δηλαδή 636.596 και αντιστοιχούν στο 61,4% του συνολικού πληθυσμού των ανέργων του ΟΑΕΔ.

<strong><span style="color: #ff0000;">Εκπαίδευση</span></strong>

Ένας στους 5 είναι απόφοιτος τριτοβάθμιας εκπαίδευσης. Οι περισσότεροι βέβαια και σχεδόν οι μισοί -δηλαδή οι 457.444, που αντιστοιχεί σε ποσοστό 44,13 - είναι απόφοιτοι δευτεροβάθμιας εκπαίδευσης, ενώ υπάρχει και ένα 26,47% (274.414 άτομα) που έχει φτάσει έως την 3η Γυμνασίου.

Η συντριπτική πλειονότητα πάντως (89,30%) είναι Έλληνες υπήκοοι.

<strong><span style="color: #ff0000;">Οι επιδοτούμενοι</span></strong>

Το σύνολο των επιδοτούμενων ανέργων για τον Αύγουστο ανέρχεται σε 143.005. Τόσοι είναι οι δικαιούχοι που πληρώθηκαν εντός του Αυγούστου. Από αυτούς, οι 135.984 (ποσοστό 95,09%) είναι κοινοί και λοιπές κατηγορίες επιδοτούμενων, ενώ μόλις οι 7.021 (ποσοστό 4,91%) είναι εποχικοί τουριστικών επαγγελμάτων. Οι άνδρες ανέρχονται σε 52.253 (ποσοστό 36,54%) και οι γυναίκες σε 90.752 (ποσοστό 63,46%).

Πιο αναλυτικά, από το σύνολο των επιδοτούμενων ανέργων 111.310 (ποσοστό 77,84%) είναι κοινοί, 1.686 (ποσοστό 1,18%) είναι οικοδόμοι, 7.021 (ποσοστό 4,91%) είναι εποχικοί τουριστικών επαγγελμάτων, 1.340 (ποσοστό 0,94%) είναι εποχικοί λοιποί (αγροτικά), 21.084 (ποσοστό 14,74%) είναι εκπαιδευτικοί και 564 (ποσοστό 0,39%) είναι λοιποί.

Πηγές: - Naftemporiki - ΟΑΕΔ -

Cover Photo by <a class="oajrlxb2 g5ia77u1 qu0x051f esr5mh6w e9989ue4 r7d6kgcz rq0escxv nhd2j8a9 nc684nl6 p7hjln8o kvgmc6g5 cxmmr5t8 oygrvhab hcukyx3x jb3vyjys rz4wbd8a qt6c0cv9 a8nywdso i1ao9s8h esuyzwwr f1sip0of lzcic4wl oo9gr5id gpro0wi8 lrazzd5p" tabindex="0" role="link" href="https://www.facebook.com/AtlantaFed/?__tn__=-UC*F">Federal Reserve Bank of Atlanta</a>