Σταθερή άνοδος των κρουσμάτων COVID 19 καταγράφονται καθημερινά στην Ελλάδα, με τα κρούσματα σήμερα, να φτάνουν τα 33. Το ανησυχητικό της όλης υπόθεσης είναι τα αυξανόμενα,  ισαγόμενα "τουριστικά" κρούσματα τα οποία προοιωνίζουν επιπτώσεις και για την τοπική κοινωνία στο σύντομο μέλλον.

O Εθνικός Οργανισμός Δημόσιας Υγείας (ΕΟΔΥ) ανακοίνωσε συγκεκριμένα για το τελευταίο 24ωρο:

"Σήμερα ανακοινώνουμε 33 νέα κρούσματα του νέου ιού στην Ελλάδα, εκ των οποίων τα 21 εντοπίστηκαν κατόπιν ελέγχων στις πύλες εισόδου της Ελλάδας. Ο συνολικός αριθμός των κρουσμάτων είναι 3622, εκ των οποίων το 54.7% άνδρες αφορά άνδρες.

892 (24.6%) θεωρούνται σχετιζόμενα με ταξίδι από το εξωτερικό και 1946 (53.7%) είναι σχετιζόμενα με ήδη γνωστό κρούσμα.

9 συμπολίτες μας νοσηλεύονται διασωληνωμένοι. Η διάμεση ηλικία τους είναι 58 ετών. 3 (33.3%) είναι γυναίκες και οι υπόλοιποι άνδρες. To 88.9% έχει υποκείμενο νόσημα ή είναι ηλικιωμένοι 70 ετών και άνω. 121 ασθενείς έχουν εξέλθει από τις ΜΕΘ.

Τέλος, δεν έχει καταγραφεί κανένας νέος θάνατος ενώ έχουμε 193 θανάτους συνολικά στην Ελλάδα. 62 (32.1%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 76 έτη και το 95.9% είχε κάποιο υποκείμενο νόσημα ή/και ηλικία 70 ετών και άνω."

Πηγή: - Εθνικός Οργανισμός Δημόσιας Υγείας -

By Yannis Iosifidis