Τύμπανα Πολέμου Χτυπούν ο τουρκικός τύπος σχετικά με τις εξελίξεις στην ανατολική Μεσόγειο, προβάλλοντας αυτή τη φορά το αφήγημα, ότι η Ελλάδα παρασύρεται από άλλα κράτη και αντιπαρατίθεται στην Τουρκία.

Μετά τις δηλώσεις Τσαβούσογλου ότι η Ελλάδα θέτει τον εαυτό της σε κίνδυνο καλύπτοντας άλλες χώρες που βρίσκονται πίσω από τη διαμάχη στην ανατ. Μεσόγειο, τα τουρκικά ΜΜΕ αναπτύσσουν σήμερα το αφήγημα ότι η Αθήνα έχει παρασυρθεί από άλλα κράτη, που της πουλάνε και όπλα, να μπει σε αυτή την αντιπαράθεση με την Τουρκία.

Για τη συνάντηση Τσαβούσογλου – Μάας ο τουρκικός τύπος σχολιάζει ότι ήταν ένα ναυάγιο και ότι δεν απέδωσε κανένα αποτέλεσμα για διάλογο.

<span style="color: #ff0000;"><strong>Γενί Σαφάκ</strong></span>

Ειδικότερα, όπως μεταδίδει το sigmalive από την Κύπρο, η Γενί Σαφάκ αναφέρει: <em><strong>«Έσυραν την Ελλάδα στο μέτωπο: Αυτές οι χώρες κάνουν τη μία έκπτωση μετά την άλλη (στην πώληση όπλων) στην κακομαθημένη Ελλάδα»</strong></em>

<em><strong>«Η Ελλάδα ετοιμάζει τα νησιά για πόλεμο»: </strong></em>Σε άλλο άρθρο της «Γενί Σαφάκ<em><strong>»</strong></em>, Τούρκος αναλυτής εξηγεί στην εφημερίδα ότι η Ελλάδα εξοπλίζει εδώ και δεκαετίες τα νησιά του Αιγαίου, γιατί τα προετοιμάζει για ενδεχόμενη πολεμική σύρραξη με την Τουρκία.

Ο Χασάν Οζκάν ισχυρίζεται ακόμη ότι η συνθήκη των Παρισίων το 1947 έδωσε στην Ελλάδα όχι την κυριότητα των Δωδεκανήσων, αλλά μόνο δικαίωμα… χρήσης τους/μίσθωσής τους.
<p style="text-align: center;"><em><strong>«Τα βλέμματα στην Κρήτη: Οι καμπάνες του πολέμου χτυπούν όλο και πιο δυνατά κάθε μέρα που περνάει στην ανατολική Μεσόγειο»</strong></em></p>
Άλλο άρθρο της η «Γενί Σαφάκ» αναφέρει ότι:
<p style="text-align: center;"><em><strong> «δεκάδες τουρκικά πολεμικά πλοία που συνοδεύουν το Ορούτς Ρέις 250 χιλιόμετρα νότια της ακτής της Αττάλειας, είναι σε επιφυλακή, για κάθε περίπτωση, στα ύδατα μεταξύ Κρήτης και Λιβύης.</strong></em></p>
<p style="text-align: center;"><em><strong>Η προπαρασκευαστική φάση της ελληνικής άσκησης έμεινε πίσω χθες. Τα εχθρικά πλοία αναμένεται να φτάσουν στο χώρο της άσκησης από σήμερα. Θα δοθεί η απαραίτητη απάντηση ακόμη και στην παραμικρή παρενόχλησης του τουρκικού πολεμικού ναυτικού»</strong></em>.</p>
Η φιλοκυβερνητική εφημερίδα σχολιάζει επίσης:
<p style="text-align: center;"><strong><em>«Ο φόβος των Ελλήνων στην ανατ. Μεσόγειο: Αφού δεν αρκούσε η Γαλλία, κάλεσαν και τις ΗΠΑ στην άσκηση»</em></strong></p>
<p style="text-align: left;"><span style="color: #ff0000;"><strong>Χουριέτ</strong></span></p>
<p style="text-align: center;"><em><strong>«Μην σε παρασύρουν Αθήνα (καλύπτοντας άλλες χώρες)»</strong></em></p>
<span style="color: #ff0000;"><strong>Σοζτζού</strong></span>
<p style="text-align: center;"><em><strong>«Η Αμερική τώρα βάζει γκάζια και στην Ελλάδα – Μετά το ΡΚΚ/YPG: Δεν την έφτασε που τάιζε τους τρομοκράτες για ένα κράτος κούκλα στη Συρία, τώρα στηρίζει και την Ελλάδα»</strong></em></p>
<span style="color: #ff0000;"><strong>Ακσάμ</strong></span>
<p style="text-align: center;"><em><strong>«Κακόμαθε την Ελλάδα, αντέδρασε στην Άγκυρα. Ναυάγιο Μάας»</strong></em></p>
<strong><span style="color: #ff0000;">Σταρ</span></strong>
<p style="text-align: center;"><strong><em>«Έσυραν την Ελλάδα στο μέτωπο: Αγώνας να βουλιάξουν τον Έλληνα»</em></strong></p>
Το δημοσίευμα μιλά για όπλα που προσπαθούν να πουλήσουν άλλες χώρες στην Ελλάδα, αφού πρώτα την έσυραν στην κατάσταση αυτή στην ανατ. Μεσόγειο.

Αναδημοσιεύουμε από Sigmalive

Cover Photo by Sigmalive