<p style="text-align: center;"><strong>Δεν λένε να κοπάσουν οι προκλήσεις και παρανομίες της γείτονος στον Έβρο αλλά και στο Αιγαίο. Οι κάμερες της Ελληνικής ακτοφυλακής ξεσκεπάζουν τις κινήσεις της Τουρκίας</strong><strong>&nbsp;.</strong></p>
Όπως διαπιστώνεται από το οπτικό υλικό (VIDEO) που δημοσιεύθηκε σήμερα από το Αρχηγείο του Λιμενικού Σώματος – Ελληνικής Ακτοφυλακής λέμβοι με αλλοδαπούς στο Ανατολικό Αιγαίο, επιχειρούν να εισέλθουν στα Ελληνικά χωρικά ύδατα με τη συνοδεία τουρκικών ακταιωρών,

Tο VIDEO που έδωσε στη δημοσιότητα η Ελληνική Ακτοφυλακή με την εμφανή προσπάθεια των τουρκικών αρχών να κατευθύνουν στην Ελλάδα τους μετανάστες περιέχει και φωτογραφικό υλικό από την προετοιμασία και τον απόπλου λέμβου από τις τουρκικές ακτές, με πορεία προς τα ελληνικά χωρικά ύδατα και συγκεκριμένα προς τη θαλάσσια περιοχή της νήσου Λέσβου.

Το πιο κάτω VIDEO της Ελληνικής ακτοφυλακής περιλαμβάνει στιγμιότυπα από δύο ξεχωριστά περιστατικά τα οποία έλαβαν χώρα, τις τελευταίες ημέρες, Βορειοανατολικά της νήσου Λέσβου, πλησίον της οριογραμμής των Ελληνικών χωρικών υδάτων.

https://www.youtube.com/watch?v=asy4NecxptU

&nbsp;

Από το εν λόγω οπτικό υλικό <strong>της Ελληνικής ακτοφυλακής </strong>προκύπτουν, αναμφίβολα, οι εμφανείς προσπάθειες των τουρκικών ακταιωρών να κατευθύνουν τις λέμβους με τους αλλοδαπούς, τις οποίες συνοδεύουν στα Ελληνικά χωρικά ύδατα, προκειμένου να εισέλθουν παρανόμως σε αυτά.

Σημειώνεται ότι, η χώρα μας διαθέτει πλέον την ικανότητα μέσω του κατάλληλου εξοπλισμού να εντοπίζει τις λέμβους κατά την εκκίνησή τους από τα τουρκικά παράλια και να τις επιτηρεί ανελλιπώς, ενημερώνοντας παράλληλα τις αρμόδιες αρχές της γείτονος χώρας επ' αυτού, προκειμένου να αναλάβουν τη διαχείριση των περιστατικών και να επιληφθούν ως οφείλουν εντός τουρκικών χωρικών υδάτων.

Το Λιμενικό Σώμα λαμβάνει όλα τα απαραίτητα μέτρα, με αποφασιστικότητα, σεβασμό στο διεθνές δίκαιο και ευαισθησία στην ανθρώπινη ζωή, για την αποτελεσματική επιτήρηση και προστασία των θαλασσίων συνόρων της Ελλάδας και της Ε.Ε., τα αποτελέσματα των οποίων αποτυπώνονται στην ραγδαία μείωση του αριθμού των παράνομων διελεύσεων των θαλασσίων συνόρων μας από υπηκόους Τρίτων Χωρών.

By Alex Ammohostianos