Mιλώντας από το Οβάλ Γραφείο για την αεροπορική επίθεση που σκότωσε περισσότερους από 2.400 Αμερικανούς και ώθησε τις ΗΠΑ να εισέλθουν στον Δεύτερο Παγκόσμιο Πόλεμο, ο Αμερικανός πρόεδρος Ντόναλντ Τραμπ δήλωσε σήμερα ότι η κρίση του κορωνοϊού  <em><strong>«</strong><strong>είναι</strong><strong><em> </em>χειρότερο από το Περλ Χάρμπορ»</strong></em>,

Aναφερόμενος στις επιθέσεις της 11ης Σεπτεμβρίου 2001, που σκότωσαν σχεδόν 3.000 ανθρώπους είπε:
<p style="text-align: center;"><em><strong>«Είναι χειρότερο από το Παγκόσμιο Κέντρο Εμπορίου... Δεν έχει ξαναϋπάρξει μια επίθεση τέτοιου χαρακτήρα. Και δεν έπρεπε ποτέ να συμβεί».</strong></em></p>
Ο πρόεδρος εξήγησε επίσης γιατί τελικά ανακάλεσε την απόφασή του να διαλύσει την ειδική επιχειρησιακή ομάδα του Λευκού Οίκου που έχει συγκροτηθεί για να αντιμετωπίσει την πανδημία σε ομοσπονδιακό επίπεδο.
<p style="text-align: center;"><em><strong>«Δεν συνειδηποίησα πόσο δημοφιλής ήταν η ομάδα κρίσης, δύο ή τρία άτομα θα μπορούσαν να προστεθούν σε αυτή... Την εκτιμά πολύ το κοινό»</strong></em></p>
Χθες, ο αντιπρόεδρος Μάικ Πενς είχε δηλώσει ότι αυτή η Task Force (<em>ομάδα κρίσης) </em>επρόκειτο να διαλυθεί εντός των επόμενων εβδομάδων και η δουλειά της θα ανατεθεί στα υπουργεία, σε μια πιο <em><strong>«παραδοσιακή»</strong></em> μορφή.

Οι Ηνωμένες Πολιτείες ξεπέρασαν το φράγμα των 70.000 θανάτων που σχετίζονται με τον ιό και ενδέχεται να φτάσουν τις 100.000 πριν από τις αρχές Ιουνίου, σύμφωνα με πολλά επιδημιολογικά μοντέλα.

Παράλληλα ανέφερε ότι δεν φόρεσε μάσκα κατά τη διάρκεια της χθεσινής του επίσκεψης στο εργοστάσιο αεροναυπηγικής Honeywell International Inc στο Φοίνιξ, που κατασκευάζει προστατευτικές μάσκες προσώπου, αφού συμβουλεύτηκε τον διευθύνοντα σύμβουλο της εταιρείας, λέγοντας πως δοκίμασε μια.

Ο Τραμπ φόρεσε προστατευτικά γυαλιά στην επίσκεψή του στο εργοστάσιο αλλά δεν φόρεσε μάσκα, αν και οι εργαζόμενοι εκεί φορούσαν και διακρινόταν μια πινακίδα που έγραφε: «Προσοχή: Απαιτείται Μάσκα Προσώπου σε αυτό το Τμήμα».

Πηγή: ΑΠΕ - ΜΠΕ