Ο πρόεδρος Ντόναλντ Τραμπ δήλωσε σήμερα ότι εφόσον χρειαστεί κάτι τέτοιο, θα δαπανήσει δικά του χρήματα για να χρηματοδοτήσει την προεκλογική του εκστρατεία.

Λίγο πριν αναχωρήσει για τη Φλόριντα, ο πρόεδρος είπε στους δημοσιογράφους ότι η εκστρατεία του έχει σήμερα τα διπλά ή τα τριπλά χρήματα απ’ όσα διέθετε το 2016, αλλά αν υπάρξει χρηματοδοτικό κενό θα το καλύψει ο ίδιος.

<em><strong>«Αν χρειαστεί, θα το κάνω»</strong></em>, τόνισε.

https://www.youtube.com/watch?v=BfsxGe5Ly3Y

Η εφημερίδα New York Times έγραψε ότι η αρχική οικονομική υπεροχή του Τραμπ επί του Τζο Μπάιντεν, έχει εξανεμιστεί. Από το 1,1 δισεκατομμύριο δολάρια που είχε συγκεντρώσει η εκστρατεία του και το κόμμα από το 2019 μέχρι τον Ιούλιο φέτος, έχουν ήδη δαπανηθεί πάνω από 800 εκατομμύρια.

Ο διευθυντής της προεκλογικής εκστρατείας του Τραμπ, Μπιλ Στέπιεν, ο οποίος ανέλαβε αυτή τη θέση στα μέσα Ιουλίου αντικαθιστώντας τον Μπραντ Παρσκέιλ, είπε στους δημοσιογράφους σήμερα ότι <em><strong>«τώρα παρακολουθούμε προσεκτικά τον προϋπολογισμό»</strong></em>. Διαβεβαίωσε όμως ότι θα έχει στη διάθεσή του περισσότερους πόρους απ’ όσους διέθετε το προεκλογικό επιτελείο του Τραμπ το 2016.

Πηγές:  - Reuters - New York Times - ΑΜΠΕ - FOX -