O υπουργός Εξωτερικών, Νίκος Δένδιας, μετά τη συνάντησή του με τον Κύπριο ομόλογό του, Νίκο Χριστουδουλίδη, στην Αθήνα τόνισε ότι:
<p style="text-align: center;"><em><strong>«Εκεί που η Τουρκία δρα αποσταθεροποιητικά, Ελλάδα και Κύπρος λειτουργούν εποικοδομητικά» .</strong></em></p>
Mιλώντας μετά τη συνάντησή του με τον Κύπριο ομόλογό του, Νίκο Χριστουδουλίδη, στην Αθήνα, ο Έλληνας Υπουργός Εξωτερικών Νίκος Δένδιας, προέβει σε έντονες δηλώσεις κατά της Τουρκίας, κάνοντας αναφορά στην τουρκική συμπεριφορά, για προσπάθεια επιβολής κυρώσεων κατά της τουρκίας από την E.E, αλλά και την σύμπτυξη συμαχιών για την ανάσχεση της τουρκικής επιθετικότητας και αποτροπή της αποσταθεροποίησης της περιοχής από την Τουρκία
<p style="text-align: center;"><em><strong>«Ελλάδα και Κύπρος εκπέμπουν ισχύ στην πιο ευρεία περιοχή που έχουμε ποτέ απευθυνθεί, από τα Ηνωμένα Αραβικά Εμιράτα και τη Σαουδική Αραβία, μέχρι το Σάχελ, γιατί η τουρκική επιθετικότητα αγγίζει τις αρχές επί των οποίων η ΕΕ εδράζεται και τις προσβάλλει».</strong></em></p>
Σύμφωνα με τον Έλληνα ΥΠΕΞ, τόσο η Ελλάδα όσο και η Κυπριακή Δημοκρατία, είναι σταθερά προσηλωμένες στο διεθνές δίκαιο και στις αποφάσεις του Συμβουλίου Ασφαλείας των Ηνωμένων Εθνών.

Στη συνάντηση συζητήθηκαν ακόμη, οι συνεργασίες που αναπτύσσoυν Ελλάδα και Κύπρος στην Ανατολική Μεσόγειο και οι οποίες συμβάλλουν <strong><em>«στην περιφερειακή σταθερότητα, προωθώντας μια ατζέντα θετικής ανάπτυξης και ευημερίας, και δεν στρέφονται εναντίον οποιουδήποτε, και δεν αποκλείουν κανέναν».</em> </strong>

Στη συνάντηση Δένδια Χριστουδουλίδη, συζητήθηκαν οι τελευταίες εξελίξεις στην περιοχή και η συνεχιζόμενη τουρκική παραβατικότητα, <em><strong>«που εκδηλώνεται από το Ιράκ ως τη Λιβύη, αποσταθεροποιώντας όλη την ευρύτερη περιοχή». </strong></em>Στη συνάντηση συζητήθηκε και ο συντονισμός των δύο κρατών ενόψει και του Συμβουλίου των Υπουργών Εξωτερικών της ΕΕ, στις 13 Ιουλίου, όπου Ελλάδα και Κύπρος θα ζητήσουν την επιβολή πραγματικών κυρώσεων κατά της τουρκίας.

https://twitter.com/GreeceMFA/status/1278985863477641216?s=20
<p style="text-align: left;">O κ. Δένδιας ξεκαθάρισε πως:</p>
<p style="text-align: center;"><strong><em>«Η Ελλάδα και η Κύπρος, ως μέλη της ΕΕ, των οποίων η κυριαρχία προσβάλλεται από την τουρκική παραβατικότητα, έχουν κατ' επανάληψη εγείρει το θέμα στην ευρωπαϊκή οικογένεια. Αυτή έχει κατ' επανάληψη καταδικάσει την τουρκική συμπεριφορά, έχει επιβάλει κυρώσεις κι έχει ζητήσει από την Τουρκία να συμμορφωθεί στις επιταγές του διεθνούς δικαίου. Η Τουρκία κωφεύει και συνεχίζει τις προκλήσεις. Έχει εξαγγείλει περαιτέρω έρευνες, οι οποίες, αν πραγματοποιηθούν, θα ανοίξουν τους ασκούς του Αιόλου στην περιοχή μας».</em></strong></p>
Kαι συμπλήρωσε λέγοντας:
<p style="text-align: center;"><em><strong>«Εάν η Τουρκία, έστω και καθ' υπόθεσιν, θέλει να μετατρέψει την Ελλάδα σε νησί εντός τουρκικής λίμνης ή θάλασσας, να το ξεχάσει... Mόνο αν η Άγκυρα αντιληφθεί ότι η παρανομία και η επιθετικότητα επιφέρει συνέπειες, θα αναγκαστεί να αλλάξει πορεία».</strong></em></p>
<p style="text-align: center;"><strong><em>«H Τουρκία, εν τέλει, θα δει ότι η ευκαιρία γι' αυτήν είναι όχι στην παραβατικότητα, όχι στην προοπτική των κανονιοφόρων, μεταμφιεσμένων ή πραγματικών, αλλά στο διεθνές δίκαιο και στο ευρωπαϊκό μέτωπο».</em></strong></p>
Στο θέμα του Κυπριακού ο Έλληνα ΥΠΕΞ ανέφερε πως:
<p style="text-align: center;"><strong><em>«Kοινή επιδίωξη  παραμένει η επανέναρξη των διαπραγματεύσεων στη βάση των σχετικών αποφάσεων του Συμβουλίου Ασφαλείας των ΗΕ και του ευρωπαϊκού κεκτημένου, με κατάργηση των εγγυήσεων και του παρεμβατικού δικαιώματος και βεβαίως με την αποχώρηση των κατοχικών στρατευμάτων.»</em></strong></p>
Από την πλευρά του, ο Κύπριος υπουργός Εξωτερικών Νίκος Χριστουδουλίδης, επισήμανε πως το Συμβούλιο των υπουργών Εξωτερικών της ΕΕ, στις 13 Ιουλίου:
<p style="text-align: center;"><strong><em> «δε θα είναι το τέλος, αλλά η απαρχή των ουσιαστικών συζητήσεων, σε ευρωπαϊκό επίπεδο, για το μέλλον των ευρωτουρκικών σχέσεων και γενικότερα τη συμπεριφορά της Τουρκίας στην Ανατολική Μεσόγειο».</em></strong></p>
o Κύπριος υπουργός Εξωτερικώ ανακοίνωσε πως ο Πρόεδρος της Κυπριακής Δημοκρατίας, Νίκος Αναστασιάδης, θα επισκεφθεί την Αθήνα για διαβουλεύσεις με τον Έλληνα πρωθυπουργό στις 14 Ιουλίου, την επομένη δηλαδή του Συμβουλίου των Υπουργών Εξωτερικών, .

Ο κ. Χριστοδουλίδης σημείωσε πως:
<p style="text-align: center;"><strong><em> «Eδώ και καιρό, Ελλάδα και Κύπρος είχαν επισημάνει στην ευρωπαϊκή κοινότητα, με αφορμή τις παράνομες γεωτρήσεις της Τουρκίας στην ΑΟΖ της Κύπρου, ότι κατευνασμός της Τουρκίας θα οδηγήσει σε μια άνευ προηγουμένου κλιμάκωση της συμπεριφοράς της και ακριβώς είναι αυτό που βιώνουμε σήμερα στην Κύπρο, στην Ελλάδα, στη Συρία, στη Λιβύη, στο Ιράκ και όχι μόνο».</em></strong></p>
<p style="text-align: center;"><em><strong>«Λαμβάνοντας υπόψη τις εξελίξεις, τη σοβαρότητα των στιγμών, έχω την έντονη πεποίθηση ότι δεν είναι η ώρα των δημόσιων δηλώσεων. Οι στιγμές είναι κρίσιμες, απαιτείται από όλους μας σοβαρότητα, συνέπεια, αποφασιστικότητα και συνέχιση των συντονισμένων και στοχευμένων δράσεων που Ελλάδα και Κύπρος αναλαμβάνουν σε όλα τα επίπεδα».</strong></em></p>
By Yannis Iosifidis