<p style="text-align: center;"><strong>Συγκεκριμένα  συνολικά Πέντε πυρκαγιές ξέσπασαν σήμερα στην Κύπρο, στην περιοχή του Κόρνου, στην Αγία Νάπα και Λεμεσό.  </strong></p>
Η μια μετά την άλλη ξεσπούσαν σήμερα οι πυρκαγιές στην Κύπρο, με τις δυνάμεις τόσο του Τμήματος Δασών όσο και της Πυροσβεστικής Υπηρεσίας να βρίσκονται επί ποδός.

[gallery ids="3958,3959,3960"]

Μιλώντας στο Sigma Κύπρου και στην εκπομπή «Τομές στα Γεγονότα», ο Εκπρόσωπος Τύπου της Πυροσβεστικής, Ανδρέας Κεττής, ανέφερε ότι διερευνώνται τα αίτια των πυρκαγιών, σημειώνοντας πως δεν μπορεί να ξέσπασαν τυχαία τρεις πυρκαγιές σχεδόν ταυτόχρονα, και κάλεσε το κοινό να είναι ιδιαίτερα προσεκτικό και να ενημερώνει εάν παρατηρήσει κάτι ύποπτο. .

Oπως είπε ο Εκπρόσωπος Τύπου της Πυροσβεστικής:
<p style="text-align: center;"><em><strong>«Από τις 06:00 το πρωί η Πυροσβεστική, κλήθηκε σε 23 περιστατικά... Αρκετά περνά ο τόπος με την πανδημία, να προσέξουμε όλοι μας, δεν τραβά άλλο φορτίο το κράτος»,  </strong></em></p>

<div>

[embed]https://www.youtube.com/watch?v=QJVcMcyD0x8&feature=emb_title[/embed]

&nbsp;

</div>
<div>Στη δική του παρέμβαση ο Διευθυντής του Τμήματος Δασών, Χαράλαμπος Αλεξάνδρου, σημείωσε ότι είναι ιδιαίτερα δύσκολο να αντιμετωπίζεις ταυτόχρονα δυο πυρκαγιές. Το έργο της πυρόσβεσης στην περιοχή του Κόρνου ήταν ιδιαίτερα δύσκολο, όπως είπε.</div>
<div></div>
<div>Όσον αφορά τις πυρκαγιές στην Αγία Νάπα, ανέφερε πως σε κάποιες περιπτώσεις οι φλόγες έφτασαν μέχρι τις αυλές σπιτιών προκαλώντας ζημιές.</div>
<div>
<div></div>
<div><strong><img class="size-medium wp-image-3961 alignleft" src="https://www.ny-greeks.com/wp-content/uploads/2020/05/CY-Fires-300x150.png" alt="" width="300" height="150" />Στις πυρκαγιές που ξέσπασαν στην περιοχή του Κόρνου, αλλά και στον Ύψωνα της επαρχίας Λεμεσού, συνέδραμε και η Εθνική Φρουρά. </strong></div>
<div></div>
<div>Όπως σημειώνει σε ανακοίνωσή του το Γενικό Επιτελείο Εθνικής Φρουράς:</div>
<div style="text-align: center;"><em><strong>«η ΕΦ κλήθηκε να συνδράμει στις προσπάθειες του Τμήματος Δασών για την κατάσβεση πυρκαγιών που ξέσπασαν σε δυο ξεχωριστά μέτωπα».</strong></em></div>
<div></div>
<div>Συγκεκριμένα, ελικόπτερο AW-139 της 460 Μοίρας Έρευνας και Διάσωσης απογειώθηκε και εκτέλεσε 12 ρίψεις νερού, επί της οδικής αρτηρίας Λευκωσίας-Λάρνακας, μεταξύ των χωριών Κόρνος και Κοφίνου και στην περιοχή του δήμου Ύψωνα της επαρχίας Λεμεσού, σημειώνει η ανακοίνωση.</div>
<div></div>
<div>Πηγές: - Γενικό Επιτελείο Εθνικής Φρουράς - Sigmalive - Τμήμα Δασών - Πυροσβεστική Υπηρεσία -</div>
<div></div>
<div>Cover Photo by Sigmalive</div>
<div></div>
<div>By Alex Ammohostianos</div>
<div></div>
</div>