O υπουργός Εξωτερικών Νίκος Δένδιας, μετά τη συνάντησή του με τον υπουργό Εξωτερικών της Μάλτας Εβαρίστ Μπαρτόλο, ο οποίος βρίσκεται σήμερα στην Αθήνα, υπογράμμισε την ανάγκη η Ευρώπη:
<p style="text-align: center;"><em><strong>«να σταθεί συνολικά στο ύψος των περιστάσεων και να απαντήσει με στιβαρότητα αλλά χωρίς δισταγμούς στις τουρκικές προκλήσεις, στα θέματα της ασφάλειας, αλλά και στο μεταναστευτικό. Η Ευρώπη έχει τη δυνατότητα να το πράξει απολύτως αποτελεσματικά... Η επιλογή είναι απλή και εναπόκειται στην Τουρκία μπορεί να επιλέξει: διάλογο χωρίς απειλές και εκβιασμούς ή κυρώσεις».</strong></em></p>
<p style="text-align: left;">O Έλληνας υπουργός Εξωτερικών, επισήμανε ότι οι ενέργειες της Τουρκίας:</p>
<p style="text-align: center;"><em><strong> «δεν στρέφονται μόνο κατά ενός κράτους μέλους της ΕΕ, στρέφονται κατά της ίδιας της Ένωσης, όπως φάνηκε και τον Φεβρουάριο στον Έβρο, όπως φαίνεται στο Αιγαίο, όπως φαίνεται στην Ανατολική Μεσόγειο... Παραβιάζουν την ουσία των αρχών της Ένωσης, την ουσία του ευρωπαϊκού κοινού κεκτημένου. Και γι αυτό αυτές οι προκλήσεις που είναι κοινές απαιτούν και απαντήσεις που να είναι κοινές... Και βεβαίως διάλογος υπό το κράτους εκβιασμού και απειλών δεν νοείται. Διάλογος με την παρουσία τουρκικών ερευνητικών και πολεμικών σκαφών δεν νοείται», επισήμανε χαρακτηριστικά.</strong></em></p>
https://www.youtube.com/watch?v=iaWqKeMUzmI

Ο κ. Δένδιας ξεκαθάρισε επίσης ότι:
<p style="text-align: center;">«<em><strong>Η Ελλάδα είναι ένα σύγχρονο ευρωπαϊκό κράτος δικαίου που σέβεται το διεθνές δίκαιο, με αυτό πορεύεται. Δεν απειλεί και δεν εκβιάζει αλλά επίσης δεν απειλείται και δεν εκβιάζεται»,</strong></em></p>
<p style="text-align: center;"><em><strong>«Η ΕΕ δεν είναι συνασπισμός κρατών, είναι μια οικογένεια που βασίζεται σε κοινές αξίες με κυρίαρχη την αλληλεγγύη και το κράτος δικαίου», ανέφερε ο υπουργός Εξωτερικών. «Αντιλαμβανόμαστε απόλυτα ότι πολλά μέλη της οικογένειας έχουν συχνά διαφορετικές ανησυχίες, αντιλαμβανόμαστε απόλυτα τα υπαρξιακά προβλήματα πολλών χωρών και κυρίως των μικρών χωρών. Εγώ ο ίδιος γεννήθηκα σε νησί, έχω ζήσει τις νησιωτικές αγωνίες και νησιωτικές ουδετερότητες»</strong></em></p>
<p style="text-align: center;"><em><strong>«Οφείλουν να μη γίνονται εκπτώσεις στις αξίες μας, στο θεμέλιο της ύπαρξης της ένωσης. Οι εκπτώσεις αυτές ακυρώνουν το ευρωπαϊκό εγχείρημα και στέλνουν λάθος μηνύματα σε τρίτους που σπιλώνουν την εικόνα της Ένωσής μας πρώτα στα μάτια της δικής μας κοινής γνώμης και επίσης στα μάτια της ανθρωπότητας... H Μάλτα, ένα νησιωτικό κράτος, δεν μπορεί παρά να συμπορεύεται στις βασικές ανησυχίες και απόψεις με το άλλο νησιωτικό κράτος της Ένωσης, την Κύπρο. Αλλοίμονο αν αμβλυνθεί η αυτονόητη ευρωπαϊκή αλληλεγγύη»</strong></em></p>
<p style="text-align: center;"><em><strong>«Η Τουρκία είναι η μοναδική χώρα που ανοίγει παντού πολεμικά μέτωπα, η μοναδική χώρα που απειλεί γείτονες με πόλεμο στην περίπτωση που επιλέξουν να ασκήσουν τα νόμιμα δικαιώματά τους, κάτι που παραβιάζει κατάφορα το χάρτη των Ηνωμένων Εθνών», </strong></em></p>
<span style="color: #ff0000;"><strong>Εβαρίστ Μπαρτόλο: Ανάγκη να υπερισχύσει το Διεθνές Δίκαιο.</strong></span>

O υπουργός Εξωτερικών της Μάλτας Εβαρίστ Μπαρτόλο, σε δηλώσεις του μετά τη συνάντησή του με τον υπουργό Εξωτερικών Νίκο Δένδια στην Αθήνα, επιβεβαίωσε την αλληλεγγύη του σε Ελλάδα και Κύπρο. Ο κ. Μπαρτόλο υπογράμμισε την ανάγκη ειρηνικής επίλυσης των διαφορών, αλλά και να υπερισχύσει το Διεθνές Δίκαιο.

Όπως ανέφερε χαρακτηριστικά, για τη Μάλτα, το διεθνές δίκαιο για τη θάλλασα:
<p style="text-align: center;"><em><strong> «δεν είναι ένα διεθνές δίκαιο που απλώς θέλουμε να διαφυλαχθεί, αλλά είναι κομμάτι της κληρονομιάς μας, είναι κομμάτι του εθνικού μας DNA».</strong></em></p>
Και συνέχισε λέγοντας:

«Ως μικρή χώρα έχουμε συμφέρον να υπερισχύσει το διεθνές δίκαιο και όχι το δίκαιο της ζούγκλας».
<p style="text-align: center;"><em><strong>«Ξέρω ότι οι συμβιβασμοί είναι οδυνηροί, αλλά -θεός φυλάξοι- εάν επιλέξουμε την άλλη εναλλακτική της στρατιωτικής σύγκρουσης, θα είναι αφάνταστα πιο οδυνηρή... Παρότι είμαστε κάπως μακριά από την Ανατολική Μεσόγειο, γνωρίζουμε ότι είμαστε μια ενιαία θάλασσα και ό,τι γίνεται θα επηρεάσει όλη τη Μεσόγειο, την Ευρώπη και μέρη της Αφρικής. Ο συμβιβασμός είναι δύσκολος και οδυνηρός, αλλά ο πόλεμος θα είναι ακόμα οδυνηρότερος. Όταν λέμε συμβιβασμό δεν εννοούμε παράδοση. Πρέπει να σέβεται κανείς τον άλλο».</strong></em></p>
<p style="text-align: center;"><em><strong>«Στην περίπτωση της Λιβύης έχουμε ένα χαρακτηριστικό τέτοιο παράδειγμα. Όταν απομακρύνθηκε ο Καντάφι, χρόνια πριν, έφυγε ένας πρόεδρος και καταλήξαμε να έχουμε δύο προέδρους, τον πρόεδρο Ερντογάν και τον πρόεδρο Πούτιν. Δε νομίζω ότι αυτό ήταν ο αρχικός σκοπός».</strong></em></p>
<p style="text-align: center;"><em><strong>«Αν δεν κάνει κάτι για το Νότο η ΕΕ, τότε αφήνει στα χέρια άλλων τα νότια σύνορά της», είπε χαρακτηριστικά και συνέχισε: «Και όταν αφήνεις στα χέρια άλλων την ασφάλειά σου, τότε είναι πολύ πιθανό όχι μόνο να κάνουν πράγματα χωρίς τη γνώμη σου και τη συμμετοχή σου, αλλά θα στραφούν και εναντίον σου»</strong></em></p>
<strong><span style="color: #ff0000;">Μνημόνιο Κατανόησης -Kρίση στη Λιβύη - επιχείρηση "Ειρήνη" - Eμπάργκο όπλων - MED 7 -</span></strong>
<ul>
 	<li>Mεταξύ των δύο υπουργείων Εξωτερικών, υπεγράφη Μνημόνιο Κατανόησης για τη συνεργασία στον τομέα της διπλωματικής εκπαίδευσης.</li>
 	<li>Μεταξύ Δένδιας και Μπαρτόλο συζητήθηκε η κατάσταση στη Λιβύη, η επιχείρηση "Ειρήνη", οι δυνατότητες επιβολής του εμπάργκο όπλων στη Λιβύη και οι τρόποι που υπάρχουν για τη δημιουργία μιας βιώσιμης ειρήνης.</li>
</ul>
Στο πλαίσιο αυτό, ο κ. Δένδιας ανέφερε:
<p style="text-align: center;"><em><strong>«Η Ελλάδα επιδιώκει σταθερά να διαδραματίσει ένα θετικό ρόλο στην Λιβύη, μέσω της συμμετοχής στη Διαδικασία του Βερολίνου, αλλά και με όποιο τρόπο αυτό καταστεί δυνατό... H χώρα μας αντιλαμβάνεται απόλυτα πως η κατάσταση στη Λιβύη είναι τεράστιο θέμα για τη Μάλτα, πως επηρεάζει τον έλεγχο των μεταναστευτικών ροών που μπορεί να φέρει σε εξαιρετικά δύσκολη θέση τη νησιωτική κοινωνία της Μάλτας».</strong></em></p>

<ul>
 	<li>O κ. Δένδιας, αναφερόμενος στους Med-7 που θα συνέλθει σε λίγες ημέρες στην Κορσική, όπως είπε:</li>
</ul>
<p style="text-align: center;"><em><strong>«αποτελεί χρήσιμο εργαλείο για την προώθηση της συνεργασίας μας και της κοινής μας αντίληψης, ώστε η κοινή μας θάλασσα να καταστεί χώρος ειρήνης και σταθερότητας προς όφελος των λαών μας».</strong></em></p>
Cover Photo: Φωτογραφία Αρχείου