O Πρωθυπουργός Κυριάκος Μητσοτάκης, αμέσως μετά τις συναντήσεις με τους παραγωγικούς και επιστημονικούς φορείς της Θεσσαλονίκης, αλλά και τη σύσκεψη που προηγήθηκε για την πορεία των έργων, ανέφερε συγκεκριμένα:
<p style="text-align: center;"><em><strong>«Ξέρουμε ότι το 2020 είναι μια εξαιρετικά δύσκολη χρονιά. Το είχαμε πει από την πρώτη στιγμή, δεν κρύψαμε τις δυσκολίες που έχουμε μπροστά μας, μιλήσαμε για τις επιπτώσεις μιας πρωτοφανούς παγκόσμιας οικονομικής κρίσης στην ελληνική οικονομία... Αυτό που είναι βέβαιο είναι ότι δεν καθίσαμε με τα χέρια σταυρωμένα. Έχουμε φυλάξει εφεδρείες και πολεμοφόδια για να στηρίξουμε την Eλληνική κοινωνία το δύσκολο φθινόπωρο και τον δύσκολο χειμώνα που έρχονται» </strong></em></p>
O Πρωθυπουργός, αναφέρθηκε και στα στοιχεία της ύφεσης που δόθηκαν στη δημοσιότητα από την ΕΛΣΤΑΤ λέγοντας:
<p style="text-align: center;"><em><strong>«Για το δεύτερο τρίμηνο του 2020 εκτιμάται ότι (η ύφεση) θα είναι τελικά της τάξης του 15,2%, ένα νούμερο το οποίο φαντάζει και όντως είναι πολύ μεγάλο. Θέλω, όμως, να κάνω δύο επισημάνσεις επ’ αυτού: Πρώτον, ότι το νούμερο αυτό είναι αισθητά χαμηλότερο από την ύφεση του δεύτερου τριμήνου σε σημαντικές ευρωπαϊκές οικονομίες - αναφέρω ενδεικτικά ότι η Ισπανία θα κλείσει με ύφεση 22%, η Γαλλία με ύφεση 19%, η Ιταλία με ύφεση 17,3%. Το λέω αυτό διότι στην αρχή της κρίσης πολλοί διεθνείς οργανισμοί επηρεασμένοι, ίσως, από τη σημαντική συμμετοχή του τουρισμού στην ανάπτυξη της χώρας, είχαν εκτιμήσει ότι η Ελλάδα θα είχε την μεγαλύτερη ύφεση απ’ όλες τις ευρωπαϊκές οικονομίες. Αυτό είναι κάτι το οποίο, ευτυχώς, δεν επιβεβαιώνεται. Η Ελλάδα είναι στο μέσο της Ευρωζώνης ως προς την εκτιμώμενη ύφεση του πρώτου εξαμήνου του 2020. Θα κλείσουμε με μια ύφεση της τάξης του 7,9%. Τονίζω ότι αυτό είναι ένα νούμερο μεγάλο - δεν υπάρχει καμία αμφιβολία γι’ αυτό - δεν ωραιοποιούμε τις καταστάσεις, γνωρίζουμε τις δυσκολίες που περνάει η ελληνική οικονομία, τις δυσκολίες που έχουμε ακόμα μπροστά μας. Θέλω να τονίσω, όμως, ότι από την πρώτη στιγμή η κυβέρνηση αυτή στάθηκε δίπλα στις ανάγκες των Ελλήνων εργαζομένων, στις ανάγκες των ελληνικών επιχειρήσεων, με ένα πακέτο μέτρων το οποίο προσαρμοζόταν συνέχεια καθώς εξελισσόταν η πανδημία» </strong></em></p>
https://www.youtube.com/watch?v=3Bk2gHyCaIU

Για τη δεύτερη φάση αυτού του μεγάλου πακέτου στήριξης της Eλληνικής κοινωνίας, ο πρωθυπουργός είπε πως θα μιλήσει πιο αναλυτικά το επόμενο Σάββατο, επίσης από τη Θεσσαλονίκη.

Αναφερόμενος στο 2021 οΚυριάκος Μητσοτάκης εξέφρασε την ελπίδα ότι:
<p style="text-align: center;"><em><strong>«θα αφήσουμε πίσω μας την κρίση, βάζοντας τα θεμέλια για δυναμική και υψηλού ρυθμού ανάπτυξη. Ξεκαθάρισε, πάντως, πως «έχουμε τουλάχιστον έξι δύσκολους μήνες μπροστά μας». «Είμαστε εδώ για να στηρίξουμε την ελληνική κοινωνία, τον κάθε πολίτη ξεχωριστά. Θα ξεπεράσουμε και αυτή τη δυσκολία»</strong></em></p>
Ο  , Στα έργα που υλοποιούνται για την αναβάθμιση των υποδομών και των αναπτυξιακών προοπτικών της Βόρειας Ελλάδας, αναφέρθηκε ο πρωθυπουργός τονίζοντας ότι τους τελευταίους 12 μήνες έχει συντελεστεί «σημαντική πρόοδος».

O πρωθυπουργός αναφέρθηκε στην αύξηση των λεωφορείων που διαθέτουν οι δημόσιες συγκοινωνίες, δεδομένου ότι ο στόλος του ΟΑΣΘ έχει αυξηθεί κατά 54% σε σχέση με τον περσινό Αύγουστο και στην ενίσχυσή που αναμένεται να ξεπεράσει το 130% το καλοκαίρι του 2021.

https://www.facebook.com/kyriakosmitsotakis/videos/946504235844756/

<strong>Στη σύσκεψη με τους παραγωγικούς φορείς συμμετείχαν:</strong> ο πρόεδρος του Εμπορικού και Βιομηχανικού Επιμελητηρίου Θεσσαλονίκης Ιωάννης Μασούτης, ο πρόεδρος του Βιοτεχνικού Επιμελητηρίου Θεσσαλονίκης Αναστάσιος Καπνοπώλης, ο πρόεδρος του Επαγγελματικού Επιμελητηρίου Θεσσαλονίκης Μιχάλης Ζορπίδης, ο πρόεδρος του Συνδέσμου Βιομηχανιών Ελλάδος (ΣΒΕ) Αθανάσιος Σαββάκης κι ο πρόεδρος του Συνδέσμου Εξαγωγέων Ελλάδος (ΣΕΒΕ) Γιώργος Κωνσταντόπουλος, ο περιφερειάρχης Κεντρικής Μακεδονίας Απόστολος Τζιτζικώστας κι ο δήμαρχος Θεσσαλονίκης Κωνσταντίνος Ζέρβας.

<strong>Από την πλευρά της κυβέρνησης παρευρέθηκαν</strong> ο υφυπουργός Εσωτερικών, αρμόδιος για θέματα Μακεδονίας - Θράκης Θεόδωρος Καράογλου, ο υφυπουργός Ανάπτυξης και Επενδύσεων, αρμόδιος για την Έρευνα και Τεχνολογία Χρίστος Δήμας, ο υφυπουργός παρά τω Πρωθυπουργώ αρμόδιος για το Συντονισμό του Κυβερνητικού Έργου Άκης Σκέρτσος και η διευθύντρια του Γραφείου του Πρωθυπουργού στη Θεσσαλονίκη Μαρία Αντωνίου.

<strong>Στη σύσκεψη με τους επιστημονικούς φορείς συμμετείχαν</strong> οι εκπρόσωποι του Αριστοτέλειου Πανεπιστημίου Θεσσαλονίκης, του Πανεπιστημίου Μακεδονίας, του Διεθνούς Πανεπιστημίου, του Τεχνικού Επιμελητηρίου (Τμήμα Κεντρικής Μακεδονίας), του Οικονομικού Επιμελητηρίου (Περιφερειακό Τμήμα Κεντρικής Μακεδονίας), του Γεωτεχνικού Επιμελητηρίου (Παράρτημα Κεντρικής Μακεδονίας) και του ΕΚΕΤΑ. Παρευρέθηκαν, επίσης, η υπουργός Παιδείας και Θρησκευμάτων, Νίκη Κεραμέως, ο υφυπουργός Ανάπτυξης και Επενδύσεων, αρμόδιος για την Έρευνα και Τεχνολογία, Χρίστος Δήμας, ο Περιφερειάρχης Κεντρικής Μακεδονίας, Απόστολος Τζιτζικώστας και ο δήμαρχος Θεσσαλονίκης, Κωνσταντίνος Ζέρβας.

<strong>Στις κατ’ ιδίαν συναντήσεις για την πορεία των έργων συμμετείχαν</strong> οι επικεφαλής του Μετρό Θεσσαλονίκης, του ΟΑΣΘ, της Εγνατίας Οδού, της ΔΕΘ-HELEXPO, του ΟΛΘ, του Ειδικού Χωρικού Σχεδίου για το γήπεδο ΠΑΟΚ, του THESS INTEC και για το Μητροπολιτικό Πάρκο Δήμου Παύλου Μελά, ο δήμαρχος Παύλου Μελά, Δημήτρης Δεμουρτζίδης. Κατά τη διάρκεια των συσκέψεων, ανάλογα με το αντικείμενο, παρευρέθηκαν, ακόμη, ο υπουργός Υποδομών και Μεταφορών Κώστας Καραμανλής, ο υφυπουργός Ανάπτυξης και Επενδύσεων, αρμόδιος για την Έρευνα και Τεχνολογία, Χρίστος Δήμας, ο γενικός γραμματέας Υποδομών Γιώργος Καραγιάννης, ο περιφερειάρχης Κεντρικής Μακεδονίας, Απόστολος Τζιτζικώστας κι ο δήμαρχος Θεσσαλονίκης, Κωνσταντίνος Ζέρβας.