O Αμερικανός υπουργός Οικονομικών Στίβεν Μνούτσιν δήλωσε στην εκπομπή Fox News Sunday, ότι το μεγάλο ποσοστό ανεργίας στη χώρα, το οποίο ανακοίνωσε η κυβέρνηση την Παρασκευή εν μέσω lockdowns λόγω κορωνοϊού, μπορεί να αυξηθεί περαιτέρω.
<blockquote>
<p style="text-align: center;"><em><strong>«Οι αριθμοί που ανακοινώθηκαν πιθανόν θα επιδεινωθούν προτού βελτιωθούν»,</strong></em></p>
</blockquote>
Το ποσοστό της ανεργίας εκτοξεύθηκε στο 14,7% τον Απρίλιο, ανακοίνωσε το υπουργείο Εργασίας.

Υπερβαίνει το μεγαλύτερο ποσοστό ανεργίας μετά τον Β' Παγκόσμιο Πόλεμο, που είχε καταγραφεί τον Νοέμβριο του 1982 (10,8%).

Ο Μνούτσιν είπε πως ο Λευκός Οίκος συζητά περισσότερα δημοσιονομικά μέτρα προκειμένου να περιοριστούν οι οικονομικές επιπτώσεις της πανδημίας. Όμως, όπως είπε ο υπουργός Οικονομικών, η ομοσπονδιακή κυβέρνηση δεν θέλει να διασώσει πολιτείες που επέδειξαν «κακή» διαχείριση.

Mε πληροφορίες από - Fox News - ΑΜΠΕ - Reuters - Naftemporiki -