H Goldman Sachs προειδοποιεί πως τα σχέδια στήριξης των οικονομιών ύψους 18 τρισ. δολαρίων που προωθούν Κυβερνήσεις και κεντρικές τράπεζες ανά τον κόσμο κρίνονται ανεπαρκή, σε μία περίοδο κατά την οποία συνειδητά έχει παγώσει η οικονομική δραστηριότητα για να αντιμετωπιστεί ο φονικός COVID-19.

Όπως σχολιάζουν οι αναλυτές της Goldman Sachs, o αριθμός των νέων κρουσμάτων του Covid19 φαίνεται να φτάνει στην κορύφωσή του παγκοσμίως, και επομένως περιμένουμε την πτώση, αλλά τα κακά νέα είναι πως
<p style="text-align: center;"><em><strong>«αυτή η βελτίωση είναι πιθανότατα άμεση συνέπεια της κοινωνικής αποστασιοποίησης και της κατάρρευσης της οικονομικής δραστηριότητας που θα μπορούσε να ανατραπεί πολύ γρήγορα εάν οι άνθρωποι απλώς επέστρεφαν στις δουλειές τους».</strong> </em></p>
Η αμερικανική επενδυτική τράπεζα προβλέπει πως το τρέχον τρίμηνο, η βουτιά στο ΑΕΠ των ανεπτυγμένων οικονομιών θα είναι τέσσερις φορές μεγαλύτερη από το προηγούμενο αρνητικό ρεκόρ του 2008.

H Goldman Sachs υπολογίζει ότι το δεύτερο τρίμηνο (σε σχέση με το πρώτο), το ΑΕΠ στον ανεπτυγμένο κόσμο, θα συρρικνωθεί κατά 35% . Aνοιχτό παραμένει το ερώτημα, για το πόσο γρήγορα θα ανακάμψουν στη συνέχεια οι οικονομίες των ανεπτυγμένων χώρων. Kανείς δεν γνωρίζει πότε θα μπορούμε και πάλι να εργαστούμε και να ταξιδέψουμε κανονικά, ή πόσο γρήγορα θα ανοίξουν και πάλι καταστήματα, ξενοδοχεία, αλλά και χώροι εστίασης και αναψυχής.

Aναφέρει χαρακτηριστικά το σημείωμα του αμερικανικού επενδυτικού οίκου για την Ευρώπη (EU):
<p style="text-align: center;"><strong><em>«H Ευρώπη θα πρέπει να κάνει περισσότερα και συνολικά ο πλούσιος κόσμος θα πρέπει να βοηθήσει τις αναπτυσσόμενες οικονομίες. . Η απάντηση στην Ευρώπη θα πρέπει να ανέβει βαθμίδα, μέσω μεγαλύτερης (και ιδανικά κεντρικά χρηματοδοτούμενης) δημοσιονομικής χαλάρωσης και ενός πιο αντισυμβατικού "ό,τι χρειαστεί" για να διασωθεί η ενότητα της Ευρωζώνης»</em> </strong></p>
ΠΗΓΕΣ: Goldman Sachs - Naftemporiki

By Alex Ammohostianos