O αρχηγός του Γενικού Επιτελείου Εθνικής Άμυνας (ΓΕΕΘΑ), Στρατηγός Κωνσταντίνος Φλώρος, και οι επικεφαλής των στρατιωτικών αντιπροσωπειών της Κύπρου και του Ισραήλ, υπέγραψαν σήμερα Τρίτη, πρόγραμμα τριμερούς στρατιωτικής συνεργασίας των χωρών τους για το 2021

Προηγήθηκε σύσκεψη στο υπουργείο Εθνικής Άμυνας μεταξύ των αντιπροσωπειών Ελλάδας-Κύπρου-Ισραήλ.

Σύμφωνα με ανακοίνωση του ΓΕΕΘΑ, με την υπογραφή του συγκεκριμένου προγράμματος αναβαθμίζεται ακόμη περισσότερο η στρατιωτική συνεργασία μεταξύ των Ενόπλων Δυνάμεων των τριών χωρών, με τη διεξαγωγή κοινών ασκήσεων και επιχειρησιακών δραστηριοτήτων.