<h6 style="text-align: center;"><strong>Ολοκληρώθηκε σήμερα Κυριακή η πολυεθνική άσκηση Balkan Nine (B-9) Combined Joint Special Operations Exercise (CJSE) -2020 «Carpathian Eagle 2020» (CARE-20), που είχε ξεκινήσει στις 14 Σεπτεμβρίου στην ευρύτερη περιοχή του Διακλαδικού Κέντρου Εκπαίδευσης «GETICA», στο Τσίνκου (Cinku) της Ρουμανίας.</strong></h6>
<img class=" wp-image-8668 alignleft" src="https://www.ny-greeks.com/wp-content/uploads/2020/09/Askisi-GR.-12-300x188.jpg" alt="" width="251" height="157" />Η Ελλάδα συμμετείχε με 20μελή αποστολή τμήματος Δυνάμεων Ειδικών Επιχειρήσεων του ΓΕΕΘΑ/ΔΔΕΕ, καθώς και ένα ελικόπτερο CH-47 της 1ης ΤΑΞΑΣ. Οι ασκήσεις B-9 Combined Joint Special Operations Exercises καθιερώθηκαν το 2011 και διεξάγονται εκ περιτροπής σε μία από τις συμμετέχουσες χώρες στο πλαίσιο των δράσεων της Διαβαλκανικής Συνόδου Αρχηγών Ενόπλων Δυνάμεων (Αλβανία, Βοσνία-Ερζεγοβίνη, Βουλγαρία, Σκόπια , Ελλάδα, Μαυροβούνιο, Ρουμανία, Σερβία, Τουρκία), με σκοπό τη συνεργασία και τον συντονισμό των Δυνάμεων Ειδικών Επιχειρήσεων των συμμετεχόντων κρατών.

<img class="wp-image-8669 aligncenter" src="https://www.ny-greeks.com/wp-content/uploads/2020/09/Askisi-GR.-13-300x225.jpg" alt="" width="687" height="515" />

Στην άσκηση «Carpathian Eagle 2020», πλην της Ελλάδας, συμμετείχαν τμήματα Μονάδων Ειδικών Επιχειρήσεων της Αλβανίας, της Βουλγαρίας, των Σκοπίων, της Ρουμανίας και της Τουρκίας. Η Ελλάδα ήταν η μόνη χώρα, εκτός της διοργανώτριας Ρουμανίας, που διέθεσε μέσα (ένα ελικόπτερο).

<img class=" wp-image-8670 aligncenter" src="https://www.ny-greeks.com/wp-content/uploads/2020/09/Askisi-GR.-14-300x188.jpg" alt="" width="698" height="437" />

Κατά τη διεξαγωγή της άσκησης εκτελέστηκαν ρίψεις αλεξιπτωτιστών ελευθέρας πτώσεως και στατικού ιμάντα, καταρριχήσεις από ελικόπτερο (fast rope, rappel), εξουδετερώσεις / καταστροφές (EOD), αντικείμενα νοσοκόμων μάχης, καθώς και βολές μάχης και λοιπού οπλισμού.Στην ημέρα διακεκριμένων επισκεπτών, την Παρασκευή, παραβρέθηκε ως εκπρόσωπος του ΓΕΕΘΑ, ο διοικητής της Διακλαδικής Διοίκησης Ειδικών Επιχειρήσεων του ΓΕΕΘΑ, υποστράτηγος Γεώργιος Τσιτσικώστας.

<img class="wp-image-8671 aligncenter" src="https://www.ny-greeks.com/wp-content/uploads/2020/09/Askisi-GR.-15-300x225.jpg" alt="" width="697" height="523" />

&nbsp;