<span style="color: #ff0000;"><strong>Το Άρθρο ανανεώνεται συνεχώς (Just Reload – Eπαναλάβετε τη φόρτωση)</strong></span>
<h6 style="text-align: center;"><strong>Στην υπογραφή συμφωνίας με τις αιγυπτιακές αρχές για τον καθορισμό θαλασσίων ζωνών μεταξύ Ελλάδας και Αιγύπτου, προχώρησε η Αθήνα όπως μεταδίδει η Αιγυπτιακή εφημερίδα Αλ Αχράμ.</strong></h6>
<p style="text-align: center;"><em><strong>Ιστορική συμφωνία που επιβεβαιώνει και κατοχυρώνει το δικαίωμα και την επήρεια των νησιών μας</strong></em></p>
Σύμφωνα με τα όσα δήλωσε ο υπουργός Εξωτερικών της Αιγύπτου Σαμέχ Σούκρι, όπως αναφέρει το Reuters, συμφωνία υπέγραψαν πριν από λίγο, Ελλάδα και Αίγυπτος για την οριοθέτηση αποκλειστικής οικονομικής ζώνης μεταξύ των δύο χωρών,

https://www.youtube.com/watch?v=-uWcmsdWK08

Ο Αιγύπτιος ΥΠΕΞ έκανε τη συγκεκριμένη δήλωσε σε συνέντευξη Τύπου που παραχώρησε με τον Έλληνα υπουργό Εξωτερικών Νίκο Δένδια.

Υπενθυμίζεται ότι υπουργός Εξωτερικών Νίκος Δένδιας  Έλληνας αναχώρησε το μεσημέρι ώρα Ελλάδος από την Ελευσίνα για το Κάιρο όπου είχε συνομιλίες με τον Αιγύπτιο ομόλογό του Σάμεχ Σούκρι.

https://twitter.com/youm7/status/1291370864458362886?s=20

Kατά την κοινή συνέντευξη Τύπου στο Κάιρο με τον Αιγύπτιο ομόλογό του, Σάμεχ Σούκρι ο υπουργός Εξωτερικών Νίκος Δένδιας, χαρακτήρισε τη σημερινή ημέρα Ιστορική:

«γιατί πριν από λίγο υπογράψαμε τη συμφωνία οριοθέτησης θαλασσίων ζωνών μεταξύ των χωρών μας... Η σημερινή μας συμφωνία επιβεβαιώνει και κατοχυρώνει το δικαίωμα και την επήρεια των νησιών μας σε υφαλοκρηπίδα και σε Αποκλειστική Οικονομική Ζώνη»

O κ. Δένδιας έστειλε το μήνυμα ότι από σήμερα οι σχέσεις της Ελλάδας και της Αιγύπτου περνούν σε μια νέα φάση στενότερων επαφών.

Αναδεικνύοντας τη σημασία της συμφωνίας, ο κ. Δένδιας τη χαρακτήρισε υποδειγματική και σημαντική για ολόκληρη την Ανατολική Μεσόγειο, καθώς και αμοιβαία επωφελής, αλλά κυρίως δίκαιη. Περαιτέρω υπογράμμισε πως η συμφωνία έχει συναφθεί στο πλαίσιο του Διεθνούς Δικαίου και πως σέβεται τις πρόνοιες του Διεθνούς Δικαίου και του Δικαίου της Θάλασσας λέγοντας:
<p style="text-align: center;"><em><strong>«Σέβεται επίσης τις σχέσεις καλής γειτονίας. Συμβάλλει στη σταθερότητα και στην ασφάλεια στην περιοχή μας. Επιλύει μια χρονίζουσα εκκρεμότητα. Είναι μια συμφωνία μεταξύ δύο φιλικών, γειτονικών χωρών που σέβονται την ιστορία τους»</strong></em></p>
https://twitter.com/MfaEgypt/status/1291372568277143553?s=20

Επισήμανε πως η συμφωνία Ελλάδας και Αιγύπτου είναι το απολύτως αντίθετο του παράνομου, άκυρου και νομικά ανυπόστατου μνημονίου κατανόησης μεταξύ της Τουρκίας και της Τρίπολης και διαμήνυσε ότι μετά την υπογραφή της σημερινής συμφωνίας μας, το ανύπαρκτο μνημόνιο Τουρκίας-Λιβύης έχει καταλήξει εκεί όπου ανήκει από την πρώτη στιγμή, στον κάλαθο των αχρήστων.

Επίσης, διαμήνυσε την αποφασιστικότητα της Ελλάδας να συνεχίζει να κινείται με την ίδια αποφασιστικότητα, με στόχο τις οριοθετήσεις και με τις υπόλοιπες συνορεύουσες χώρες, στο πλαίσιο όμως πάντοτε του Διεθνούς Δικαίου και του Διεθνούς Δικαίου της Θάλασσας. Ειδικότερα, τόνισε πως η Ελλάδα καλεί όποια άλλη χώρα της περιοχής το επιθυμεί να ακολουθήσει το παράδειγμα της σημερινής συμφωνίας και της αντίστοιχης με την Ιταλία.

Μάλιστα, είχε προηγηθεί τον Ιούνιο συνάντηση του κ. Δένδια με τον πρόεδρο της Αιγύπτου και τον ομόλογό, κατά την οποία συζητήθηκε το θέμα των οικονομικών ζωνών των δυο χωρών

Mε πληροφορίες από Reuters - AΜΠΕ - Αλ Αχράμ - naftemporiki.gr - Simerini - sigmalive -