Κλυδωνίζεται η Τουρκική οικονομία με τον πληθωρισμό στο β τρίμηνο του έτους να φτάνει τα 12.6%, και την τουρκική Λίρα να κλείνει σήμερα στις 6.98 Τουρκικές Λίρες, ενάντια του Αμερικανικού Δολαρίου.

O Κεντρικός Τραπεζίτης Μουράτ Ουισάλ ανακοίνωσε σήμερα, πως ο πληθωρισμός στο β΄ τρίμηνο του έτους έκλεισε στο 12,6%, από 7.4 % το πρώτο τρίμηνο του 2020. Όσο για το που αναμένεται να καταλήξει στο τέλος του τρέχοντος έτους οι οικονομολόγοι εκτιμούν ότι θα κυμανθεί στο 8,9% παρουσιάζοντας μικρότερη πτώση από την αρχικά προβλεπόμενη.

https://www.youtube.com/watch?v=Lxg2WDIiWuE

Σύμφωνα με τον Μουράτ Ουισάλ, για την άνοδο του πληθωρισμού, εν αντιθέσει με τον στόχο της κυβέρνησης του ΑΚP που είναι η διαρκής πτώση του με τη συγκράτηση των τιμών, αποτέλεσαν η κρίση στην οικονομία που προκάλεσε η πανδημία του COVID 19, καθώς και η συνεχιζόμενη πτωτική τάση της τουρκικής λίρας.

Ο Μουράτ Ουισάλ πάντως δε χάνει την αισιοδοξία του εκτιμώντας ότι σε περίπτωση που δεν υπάρξει ένα «δεύτερο κύμα του ιού» στη χώρα το φθινόπωρο, ο πληθωρισμός θα πέσει το 2021 στο 6.2%, έναντι 5.4% της αρχικής - προ της πανδημίας - πρόβλεψης.

https://www.youtube.com/watch?v=prLXgSojJno

Η τράπεζα σταμάτησε τις μειώσεις επιτοκίων τον Ιούνιο και διατήρησε αμετάβλητη την πολιτική της αυτό τον μήνα. Ο Ουισάλ δήλωσε ότι η πολιτική συμβαδίζει με τις προβλέψεις για τον πληθωρισμό.

Καθώς η σχετιζόμενη την πανδημία ζήτηση για προϊόντα χαλαρώνει σταδιακά και τα πράγματα επιστρέφουν στους φυσιολογικούς τους ρυθμούς, «ο πληθωρισμός θα εισέλθει σε μια πτωτική τάση ξεκινώντας από τον Ιούλιο», είπε ο Ουισάλ.

Η Τουρκία έχει καταγράψει σχεδόν 230.000 κρούσματα COVID-19 και τα μέτρα περιορισμού αναμένεται να οδηγήσουν την οικονομία σε συρρίκνωση φέτος.

https://www.youtube.com/watch?v=08bE8FOax5I

Την ίδια στιγμή, η Τουρκική Λίρα, ύστερα από δύο μήνες σταθεροποίησης, έκανε βουτιά αυτή την εβδομάδα έναντι του δολαρίου φτάνοντας τις 6.98 Τουρκικές Λίρες, ενάντια του Αμερικανικού Δολαρίου.

Με πληροφορίες από ΑΜΠΕ, sigmalive και&nbsp; Naftemporiki