<h6 style="text-align: center;"><strong>Aπό 158 κυβερνητικούς βουλευτές απορρίφθηκε η πρόταση δυσπιστίας στον υπουργό Οικονομικών Χρήστο Σταϊκούρα, που είχε καταθέσει ο ΣΥΡΙΖΑ. </strong></h6>
Υπέρ στην πρόταση δυσπιστίας τάχθηκαν 133 βουλευτές από το ΣΥΡΙΖΑ, το Κίνημα Αλλαγής, το ΚΚΕ και την Ελληνική Λύση. Tο ΜέΡΑ 25 είχε αποχωρήσει από την ψηφοφορία.

O πρωθυπουργός Κυριάκος Μητσοτάκης άσκησε κριτική στον Αλέξη Τσίπρα πως επί των ημερών του καταργήθηκε η προστασία της πρώτης κατοικίας,  λέγοντας:
<p style="text-align: center;"><em><strong> «πάνω στην κινδυνολογία χτίσατε την πολιτική σας καριέρα. Δεν μπορείτε να διχάζετε τους πολίτες με έωλα συνθήματα μακριά από τα πραγματικά προβλήματα. Το εμβόλιο για τον κορονοϊό θα βρεθεί κάποια στιγμή, η νόσος του λαϊκισμού όμως παραμένει ανίατη».</strong></em></p>
https://www.youtube.com/watch?v=r0wLQ4GNKhI

Από την πλευρά του ο Τσίπρας τόνισε πως:
<p style="text-align: center;"><em><strong> «ο ΣΥΡΙΖΑ δεν κατήργησε ποτέ το νόμο Κατσέλη και δεν άφησε ποτέ τους Έλληνες πολίτες δίχως ένα πλαίσιο για την προστασία της πρώτης κατοικίας». Προσέθεσε πως «το πρώτο που θα κάνουμε την δεύτερη φορά που θα έλθουμε στην εξουσία θα είναι να καταργήσουμε το νόμο για τις πτωχεύσεις»</strong></em></p>
 Όσον αφορά στην πρόταση δυσπιστίας ο Χρήστος Σταϊκούρας σημείωσε προς τον αρχηγό της αξιωματικής αντιπολίτευσης:
<p style="text-align: center;"><em><strong> «για να καλύψετε τα εσωτερικά σας προβλήματα, απόρροια των στρατηγικών αδιεξόδων σας, επιδίδεστε σε κυνήγι μαγισσών».</strong></em></p>
 <img class=" wp-image-8397 aligncenter" src="https://www.ny-greeks.com/wp-content/uploads/2020/09/xristos-staikouras-12-300x188.jpg" alt="" width="547" height="343" />H πρόεδρος του Κινήματος Αλλαγής Φώφη Γεννηματά, ασκώντας έντονη κριτική στην κυβέρνηση είπε:
<p style="text-align: center;"><em><strong>«Δεν δίνουμε ψήφο εμπιστοσύνης στον κ. Μητσοτάκη και σε κανέναν υπουργό του»</strong></em></p>
Παράλληλα ή Φώφη Γεννηματά εξαπέλυσε πυρά στον Αλέξη Τσίπρα, λέγοντας πως:
<p style="text-align: center;"><em><strong> «απαλλάσσει από τις ευθύνες του τον κ. Μητσοτάκη, τον βγάζει από το κάδρο των ευθυνών και στρέφεται κατά μεμονωμένου υπουργού».</strong></em></p>
Από το ΚΚΕ ο γενικός γραμματέας Δημήτρης Κουτσούμπας , εξαπέλυσε βέλη τόσο στη Νέα Δημοκρατία όσο και στο ΣΥΡΙΖΑ. Έντονη κριτική για τον πτωχευτικό κώδικα άσκησε ο πρόεδρος της Ελληνικής Λύσης, Κυριάκος Βελόπουλος, που έκανε εκτενή αναφορά και στα εθνικά θέματα. Την αποχώρηση από την ψηφοφορία ανακοίνωσε ο Γιάνης Βαρουφάκης, λέγοντας πως το ΜέΡΑ 25 αρνείται <em><strong>«να γίνει συνεργός στην αποσιώπηση του πτωχευτικού»</strong></em>