<p style="text-align: center;"><strong>Nα διαφυλαχθεί ο σεβασμός στο Διεθνές Δίκαιο συμφώνησαν Γαλλία και Γερμανία</strong></p>
H καγκελάριος της Γερμανίας, Άνγκελα Μέρκελ και ο Πρόεδρος της Γαλλίας, Εμανουέλ Μακρόν, στη συνάντηση που είχαν σήμερα το απόγευμα της Πέμπτης στη γαλλική θερινή προεδρική κατοικία στο Φορ ντε Μπρεγκανσόν, συμφώνησαν στην αναγκαιότητα να υπάρξει σεβασμός στο Διεθνές Δίκαιο στην Ανατολική Μεσόγειο

Ο πρόεδρος της Γαλλίας Εμανουέλ Μακρόν δήλωσε, αναφορικά με την Ανατολική Μεσόγειο, ότι:
<p style="text-align: center;"><em><strong>"H Ευρώπη πρέπει να προστατεύει την κυριαρχία των μελών της, όταν τίθεται υπό αμφισβήτηση"</strong></em></p>
<p style="text-align: center;">Έχοντας στο πλευρό του την καγκελάριο της Γερμανίας Άγγελα Μέρκελ, ο Γάλλος πρόεδρος τόνισε:</p>
<p style="text-align: center;"><em><strong>"Θέλουμε την αποκλιμάκωση των εντάσεων και τον σεβασμό της κυριαρχίας".</strong></em></p>
https://twitter.com/EmmanuelMacron/status/1296467726089805824?s=20

<span style="color: #ff0000;"><strong><img class="size-medium wp-image-7083 alignleft" src="https://www.ny-greeks.com/wp-content/uploads/2020/08/Lefkorosia-FL.-300x150.png" alt="" width="300" height="150" />Στο θέμα της Λευκορωσίας </strong></span>ο πρόεδρος της Γαλλίας Εμανουέλ Μακρόν δήλωσε ότι, Παρίσι και Βερολίνο συμφώνησαν ότι η Ευρωπαϊκή Ένωση θα πρέπει να σταθεί στο πλευρό των διαδηλωτών της Λευκορωσίας.

Ο Μακρόν σημείωσε ότι επαφίεται στον λαό της Λευκορωσίας να βρει μια λύση, όμως η Ευρωπαϊκή Ένωση είναι έτοιμη να βοηθήσει.

Ο Γάλλος πρόεδρος πρότεινε επίσης να υπάρξει μια μεσολάβηση της ΕΕ για να ξεκινήσει διάλογος στη Λευκορωσία, <em><strong>"συμπεριλαμβάνοντας τη Ρωσία"</strong></em>.

Εκατοντάδες διαδηλωτές συγκεντρώθηκαν και πάλι το βράδυ της Τετάρτης στο κέντρο του Μινσκ, αψηφώντας την εντολή που έδωσε ο πρόεδρος Αλεξάντερ Λουκασένκο στην αστυνομία να αδειάσει τους δρόμους της πρωτεύουσας, καθώς συνεχίζονται επί μιάμιση εβδομάδα οι κινητοποιήσεις της αντιπολίτευσης.