Ο πρώην πολιτικός σύμβουλος του προέδρου, Ντόναλντ Τραμπ, Στιβ Μπάνον, συνελήφθη στο Μανχάταν. Της συλληψης του είχε προηγηθεί η καταδίκη του για εξαπάτηση εκατοντάδων χιλιάδων δωρητών κατά την on line εκστρατεία συγκέντρωσης χρημάτων από την κυβέρνηση Τραμπ, στο πλαίσιο της καμπάνιας: «Χτίζουμε το Τείχος» [στα σύνορα με το Μεξικό].

Oι ομοσπονδιακοί εισαγγελείς στο Μανχάταν ανακοίνωσαν, ότι ο Μπάνον και οι Μπράιαν Κόλφετζ, Αντριου Μπαντολάτο και Τίμοθι Σι, που επίσης συνελήφθησαν την Πέμπτη, 20 Αυγούστου, «οργάνωσαν σχέδιο» και εξαπάτησαν εκατοντάδες χιλιάδες δωρητές στη διάρκεια της εκστρατείας κατά την οποία συγκεντρώθηκαν 25 εκατομμύρια δολάρια,

Ο Μπάνον, χρησιμοποιώντας μια μη κερδοσκοπική οργάνωση την οποία ήλεγχε, είχε εισπράξει περισσότερα από ένα εκατομμύριο δολάρια, τα οποία ως επί το πλείστον χρησιμοποίησε για να καλύψει προσωπικά του έξοδα. Εκπρόσωπος του Μπάνον δεν απάντησε σε αίτημα της εφημερίδας Guardian για σχολιασμό.

https://www.youtube.com/watch?v=7DhcvvNHu_o

Ο επικεφαλής των ομοσπονδιακών επιθεωρητών, Φίλιπ Μπάρτλετ, δήλωσε ότι:
<p style="text-align: center;"><em><strong> «όχι μόνον είπαν ψέματα στους δωρητές, αλλά έφτιαξαν σχέδιο για να κρύψουν την παράνομη είσπραξη των χρημάτων, δημιουργώντας πλαστούς λογαριασμούς και τιμολόγια για να ξεπλύνουν τις δωρεές και να συγκαλύψουν τα εγκλήματά τους, μη σεβόμενοι τον νόμο ή την αλήθεια».</strong></em></p>
<p style="text-align: center;"><em><strong>&nbsp;«αυτή η υπόθεση θα πρέπει να χρησιμεύσει ως προειδοποίηση σε άλλους απατεώνες ότι κανείς δεν είναι υπεράνω του νόμου, ούτε καν ο ανάπηρος βετεράνος πολέμου ή ο εκατομμυριούχος πολιτικός σύμβουλος».</strong></em></p>
Σημειώνεται ότι η καμπάνια «Χτίζουμε το Τείχος» ξεκίνησε το 2018 από τον συλληφθέντα επίσης σήμερα βετεράνο στρατιωτικό, Μπράιαν Κόλφετζ, ο οποίος χαρακτήριζε όσους περνούσαν τα νότια σύνορα χωρίς νόμιμα χαρτιά ως «τρομοκράτες» και «διακινητές ναρκωτικών» και κατηγορούσε τους επικριτές του Τείχους ως «συνεργάτες των καρτέλ».

Οι ομοσπονδιακοί εισαγγελείς υποστηρίζουν ότι ο βετεράνος στρατιωτικός

<strong><em>«κατ’ επανάληψη και ψευδώς διαβεβαίωσε το κοινό ότι δεν θα πάρει δεκάρα ως μισθό ή αποζημίωση. Tο 100% των χρημάτων που μαζεύτηκαν … θα χρησιμοποιηθεί για την εκτέλεση της αποστολής και του στόχου μας». Ωστόσο, αυτό δεν τον εμπόδισε να «πάρει κρυφά για προσωπική του χρήση περισσότερα από 350.000 δολάρια που είχαν προσφέρει οι δωρητές για το Τείχος».</em></strong>

Πηγές: - FOX News - NYT - Ethnos -